Dekonsolidacija demokratije | VRANJENEWS\nRazlozi za brzu reakciju baš u ovom slučaju gotovo sigurno su u vezi sa opštim ocenama iz globalnog izveštaja Freedom House „Nacije u tranziciji 2020“, gde se Srbija imenuje, zajedno sa Poljskom, Mađarskom i Crnom Gorom, među „liderima u opadanju demokratije“, kao i činjenici da se usled slabijeg skora Srbija sada posmatra kao „prelazni/hibridni režim“ umesto kao „polukonsolidovana demokratija“. Ljudski je razumljivo da je na ovdašnju vlast frustrirajuće delovala činjenica da je ova promena kategorije uzrokovana gubitkom svega jednog poena u odnosu na prethodnu godinu (pad sa 50 na 49 od 100 mogućih). Međutim, to samo znači da je stanje i godinu dana ranije bilo gotovo jednako loše.\nZato je značajan deo analize i odgovora Fridom hausu posvećen upravo pokušajima da se ospori opravdanost istraživačkih zaključaka koji su doveli do gubitka tog jednog poena. Taj pad je uzrokovan jedino slabijom ocenom za kategoriju korupcija, gde FH ocenjuje „percepciju korupcije u javnosti, poslovne interese donosilaca političkih odluka, zakone o objavljivanju finansijskih interesa i sukobu interesa i efikasnost inicijativa za borbu protiv korupcije“.\nOd 4.879 reči u sažetku „NIT 2020“ za Srbiju (koji je izgleda tendenciozno ilustrovan prizorima nedavno popločanog beogradskog Trga Republike) korupcija se pominje 27 puta. FH u prvi plan ističe da je ocena u ovoj kategoriji smanjena zbog „kumulativnog porasta korupcije na visokom nivou, uz odsustvo, a u nekim slučajevima i urušavanje (u originalu actual dismantlement) politika i institucija koje bi se uspešno suprotstavile korupciji“.\nFH govori o obećanjima SNS za borbu protiv korupcije iz 2012, o tome kako se do 2019. korupcija na visokom nivou „ukorenila“ (entrenched), i kako su dodatno podrivene antikorupcijske institucije i politike i institucije, koje su i inače bile krhke. U oceni o stanju pominje se manji napredak u broju gonjenih i presuđenih slučajeva, dok se utisak o porastu problema korupcije na visokom nivou ilustruje ignorisanjem skandala od strane tužilaštva, diskreditacijom istraživačkih novinara, kao i izričito navedenim propuštanjem državnih organa da istraže podatke koje je u javnost izneo Aleksandar Obradović, uzbunjivač iz Krušika.\nTu dolazimo do prvog problema sa analizom i reagovanjem Vlade Srbije – ni na jednu od ovih tvrdnji nema odgovora. To se možda može razumeti kada je reč o opštim ocenama situacije, koje nisu elaborirane, ali ne i kada je reč o konkretnom pomenutom slučaju Krušik. Suštinsko osporavanje nalaza bi zato moralo da sadrži informaciju o merama koje je preduzelo tužilaštvo da istraži navode uzbunjivača Aleksandra Obradovića (ako se takva istraga uopšte vodi) ili u najmanju ruku o merama koje su preduzete na rešavanju onih nepravilnosti u poslovanju na koje je ukazala Državna revizorska institucija.\nDrugi slučajevi koji se izričito navode u izveštaju FH, a gde „nije bilo ozbiljne istrage i gonjenja“ odnose se na medijske napise o stanu koji je izvođač radova u „Beogradu na vodi“ poklonio bratu bivšeg gradonačelnika Beograda Siniši Malom, gasifikaciji u opštinama i o mađarskim i srpskim kompanijama, navodno bliskima vlastima u dve zemlje, koje su dobile poslove u vezi sa javnom rasvetom. U Analizi (stranica 13) se u vezi sa ovim kaže samo to da su izveštaji (pojedinih organizacija i institucija koje je FH koristio kao izvor) „dalje dopunjeni sa samo 3 pojedinačna slučaja koje je autor proizvoljno označio kao slučajeve navodne korupcije“. Vlada zatim navodi podatke iz drugih istraživanja i izveštaja gde nije konstatovan nazadak u borbi protiv korupcije (Evropska komisija, Bertelsman fondacija, WJP).\nU reagovanju Vlade se, s druge strane, ne komentariše preostali deo izveštaja FH koji se poziva na ALARM: „Nasuprot tome (misli se na odsustvo napretka u primeni zakona) postojeća Nacionalna antikorupcijska strategija je istekla 2018, a činjenica da nova nije doneta ni devet meseci potom, jasan je dokaz da borba protiv korupcije nije prioritet Vlade… Izveštaj (misli se na septembarski ALARM) takođe beleži brojne propuste da se usvoje propisi u vezi sa borbom protiv korupcije i da se preduzmu druge mere, što sve ukazuje na odsustvo političke volje da se ovaj problem reši“. Vlada se nije osvrtala ni na navode i ocene iz samog ALARM izveštaja, na koje se FH sumarno pozvao – na primer o neizvršenim odlukama Poverenika za informacije, o propustima Agencije za borbu protiv korupcije, o nezakonitom održavanju v.d. stanja u javnim preduzećima i javnoj upravi, o realizaciji najvećih infrastrukturnih projekata kroz posebne zakone i međudržavne sporazume umesto kroz javne nabavke i drugo.\nNajzad, u odbrani stava da ocena nije trebalo da se pogorša, Vlada se poziva i na podatke iz rangiranja u okviru Indeksa percepcije korupcije, koji svake godine objavljuje Transparency International, tvrdeći da istraživači FH greše kada kažu da su ocene lošije. Ovde zaista ima mesta kritici, jer su u samom izveštaju FH pomešani podaci iz različitih godina, a o tome istraživači nisu stavili odgovarajuću napomenu. Naime, FH konstatuje nesumnjiv trend nazadovanja u odnosu na CPI 2016, kada je skor bio 42 (od poželjnih 100) u odnosu na sadašnji koji iznosi 39. Tu ocenu Srbija ima, kako u CPI 2018 (koji je objavljen u januaru 2019) tako i u CPI 2019 (koji je objavljen u januaru 2020). Međutim, dok se u fusnoti FH poziva na CPI 2018, u tekstu navodi i neke podatke iz CPI 2019 (mesto na listi). Usled toga, tačan je argument Vlade da se skor na TI CPI nije pogoršao između poslednja dva kruga istraživanja. Suštinski, ako je skor na CPI zaista bio razlog da zemlja dobije lošiju ocenu u okviru istraživanja Nations in transit, to znači da su istraživači FH pogrešili na drugi način od onog na koji ukazuje Vlada – time što su Srbiju rangirali lošije tek sada, umesto prošle godine.\nNe ulazeći u ispravnost same metodologije FH za ocenu i njene primene u konkretnom izveštaju, pa samim tim ni u ocenu Vlade o tome da FH nije izveo ispravne zaključke, jedno je jasno – u Vladi postoje službe koje se mogu uposliti da analiziraju izveštaje posmatrača o stanju demokratije i vladavine prava u Srbiji. Još samo da se ti kapaciteti iskoriste za drugu vrstu analize – šta Vlada treba da učini da bi stanje zaista bilo bolje.


"Broj ljudi na evidenciji Nacionalne službe za zapošljavanje takođe pada u kontinuitetu i u ovom trenutku je registrovano 527.000 nezaposlenih, što je 9.000 manje nego prošlog meseca, a 9 odsto manje u odnosu na prošlu godinu", naveo je Martinović.\nPrema njegovim rečima, stopa zaposlenosti raste i on očekuje da se taj trend nastavi do kraja godine.\n"Do kraja 2019. očekujemo stopu nezaposlenosti od oko 10 odsto", istakao je Martinović.\nSezonski poslovi se odražavaju na treći i četvrti kvartal i tada se upravo i beleže najniže stope nezaposlenosti.\n"Mi i sada u Beogradu i Vojvodini imamo stopu nezaposlenosti od oko 10 odsto, ali je republički prosek veći zbog veće nezaposlenosti u jugoistočnoj Srbiji", navodi Martinović.\nKada je reč o sezonskim poslovima, u ovom periodu dominiraju radovi u poljoprivredi, ali su značajno zastupljeni i poslovi u građevinarstvu, trgovini i ugostiteljstvu.


Održano početno predavanje na besplatnom kursu engleskog jezika - UPSMedia Održano početno predavanje na besplatnom kursu engleskog jezika – UPSMedia\nOdržano početno predavanje na besplatnom kursu engleskog jezika\nU Biznis centru u Srebrenici održano je početno predavanje besplatnog kursa engleskog jezika u okviru projekta Ekonomsko osnaživanje mladih.\nPredavač je Bojana Ilić, profesorica engleskog jezika i jedna od startup polaznika u okviru ovog projekta. Uvodno predavanje je poslužilo da se polaznici upoznaju međusobno i sa predavačem, kao i da se upoznaju sa literaturom i osnovama kursa.\nNa kurs je prijavljeno 35 polaznika, a pravo učešća imali su svi nezaposleni iz regije Birač (Srebrenica, Bratunac, Milići, Vlasenica i Zvornik).\nKurs će trajati četiri mjeseca i predviđeno je da predavanja budu organizovana dva puta sedmično u trajanju od sat i po. Za pohađanje kursa nije potrebno nikakvo predznanje.\n← Film „Jesen samuraja“ u Domu kulture u Bratuncu\nBritanac Kevin Sullivan došao u Sarajevo kao ratni reporter, ostao zbog ljubavi →\nKategorije Izaberi kategoriju Biznis (573) Aktuelnosti (468) Društvo (1.357) Intervju (37) Obrazovanje (189) Politika (62) Životna priča (6) Kolumne (41) Kultura (582) Film (46) Književnost (109) Muzika (93) Nauka – IT (26) Vijesti (17) Vodič (3) Zanimljivosti (258) MULTIMEDIA (4) PARTNERI/DONATORI (15) Partneri (13) Projekti (6) Sport (584) Adrenalinski sportovi (18) Biciklizam (4) Borilačke vještine (19) Drugi sportovi (136) Fudbal (220) Košarka (127) Odbojka (35) Šah (2) TENIS (18) Turizam (23) Uncategorized (57) UPSMedia eTV (5) Preporučujemo (3) TV prilozi (1) UPSMedia RADIO (459) Emisije (429) Dobar dan regijo (72) Đe zapelo (21) Kulturni nokaut (88) Ljepota i (na)zdravlje (38) Omladinski program (31) Pitajte Vašeg odbornika (2) Tema dana (134) Vrijeme je za biznis (17) Zelena dolina (28) Program (11) Vijesti (3.210) BiH (318) Info servis (5) Regija Birač (639) Region (141) Srebrenica / Bratunac (2.286) Svijet (193) Vremenska prognoza (19)\njun 1, 2020, 3:08 pm


FOČA: Bronza za Snežanu Marković na Balkanskom prvenstvu - ISTOK - www.istokrs.com | Vijesti iz Istočne Hercegovine\nHome /Foča, Sport/FOČA: Bronza za Snežanu Marković na Balkanskom prvenstvu\nStonoteniserka Snežana Marković iz Foče osvojila je bronzanu medalju u ženskom dublu na Balkanskom prvenstvu za mlade u Zenici.\nMarkovićeva je medalju osvojila u paru sa Ivonom Petrić iz Crne Gore, nakon poraza od Rumunije u polufinalu.\nU igri mješovitih dublova, Markovićeva i Luka Mihailović iz Banjaluke stigli su do četvrtfinala u kojem su poraženi od turskog para, dok je u singlu markovićeva ostvarila plasman među 16 najboljih juniorki na Balkanu.\nU ekipnoj konkurenciji, ženska juniorska reprezentacija BiH, za koju je igrala i Snežana Marković, plasirala se na peto mjesto.\nBalkansko prvenstvo u stonom tenisu za mlade održano je u Zenici od 6. do 10. juna, a učestvovalo je 12 zemalja Balkanskog poluostrva.


Kosmajac će biti saslušan u Centralnom zatvoru! : Nadlanu.com\nKosmajac će biti saslušan u Centralnom zatvoru!\nObjavljeno 20. nov 2014. / 08:33:52\nDragoslava Kosmajca, kojeg je premijer Aleksandar Vučić označio kao najvećeg narko-dilera i koji je 9. novembra uhapšen u svojoj kući na Zvezdari, danas će saslušati zamenik prvog osnovnog tužioca.\nKosmajac se tereti zbog krivičnih dela poreske utaje, protipravnog zauzimanja zemljišta i falsifikovanja isprave. Sumnja se da je tom malverzacijom Gradu Beogradu pričinjena šteta od oko 40 miliona dinara.\nKosmajac će biti saslušan u Centralnom zatvoru iz bezbednosnih razloga.\nAleksandra Kosmajac: Ovo je politički progon, moj muž je…\nNEVEROVATNO: Kosmajac radio kao konobar, a napravio…\nRegion gori zbog jutrošnjeg hapšenja: Pao balkanski Eskobar!\nMinistar Stefanović tvrdi da postoje dokazi protiv Kosmajca\n- Biće saslušan zbog krivičnih dela za koje ga tereti Prvo osnovno tužilaštvo, kao i po zamolnici Višeg tužilaštva u Sremskoj Mitrovici, koje ga tereti za falsifikovanje isprava - kaže izvor iz Prvog osnovnog tužilaštva.\nProtiv Kosmajca pokrenuto je pet postupaka, od kojih se četiri vode u Beogradu, a jedan u Sremskoj Mitrovici. Postupak pred Višim tužilaštvom u Beogradu vodi se zbog podstrekavanja na zloupotrebu položaja.


Radnici i kompanije sve više volontiraju\nIzvor: B92, 14.Nov.2017, 20:17\nBeograd -- Članice Foruma za odgovorno poslovanje, 17 kompanija koje posluju u Srbiji, uložile su više od 1,25 milijardi dinara u društveno odgovorno poslovanje u 2016.\nTe kompanije su podržale 743 organizacije i 1.154 projekta, dok je u lokalnu zajednicu uloženo više od 580 miliona dinara, a najveći broj projekata realizovan je u Nišu, Novom Sadu, Beogradu, Kraljevu, Vranju i Leskovcu.\nIzvršni direktor Foruma za odgovorno poslovanje i Smart kolektiva Neven >> Pročitaj celu vest na sajtu B92 << Marinović rekao je na predstavljanju rezultata da su se, u poređenju sa prvom godinom kada je rađeno istraživanje, investicije u aktivnosti društveno odgovornog poslovanja uvećale dva i po puta.\n"Broj sati koji su zaposleni u kompanijama posvetili volontiranju i društvenim ciljevima se uvećao za jedan i po put, a broj projekata posvećenih korporativnom volontiranju veći je za 30 odsto", kazao je Marinović.\nOn je dodao da su kompanije u poređenju sa periodom od pre pet godina uložile tri puta više resursa u zaštitu životne sredine i reciklirale sedam puta veću količinu različitih materijala.\n"Kompanije su zadržale fokus na razvoju programa za razvoj svojih zaposlenih i nastavljaju da ulažu u zaštitu i bezbednost na radu iznad zakonskog nivoa", kazao je Marinović.\nČlanice Foruma za odgovorno poslovanje su realizovale ukupno 85 volonterskih projekata u svojoj organizaciji i učestvovale u još 25 eksternih volonterskih akcija.


Vladajuća koalicija u Beogradu ponovo pred velikim iskušenjima\nVelika iskušenja za vladajuća koalicija pred sednicu redovnog zasedanja Skupštine i nagoveštaj stvaranja novog političkog saveza stranke premijera i opozicionih radikala.\nI pored protivljenja koalicionih partnera, stranka premijera Vojislava Koštunice najavila je da će podržati Rezoluciju o zaštiti teritorijalnog integriteta Srbije, koju je predložila Srpska radikalna stranka i kojom Parlament poziva Evropsku uniju da jasno i nedvosmisleno potvrdi celovitost državne teritorije Srbije, kao uslov za nastavak pregovora o pridruživanju Srbije Evropskoj uniji.\nPosle najave usledilo je saopštenje kojim se potvrđuje da su poslaničke grupe Srpske radikalne stranke i Demokratske stranke Srbije-Nove Srbije usaglasile tekst rezolucije kojom se Evropska unija poziva da povuče odluku o slanju misije Euleks na Kosovo, a zemlje članice EU, koje su priznale jednostranu nezavisnost pozivaju se da tu odluku ponište.\nDemokratska stranka i G17 Plus kategorički se protive da rezolucija bude stavljena na dnevni red sednice Parlamenta. Šefica poslaničke grupe DS Nada Kolundžija izjavila je da je nedopustivo i nezamislivo da se spoljna politika države vodi mimo Vlade, a potpredsednik G17 Plus Tomica Milosavljević ocenio je da bi rasprava o tom predlogu bila presedan pošto o njoj nije bilo rasprave na sednici Vlade niti su obavljene konsultacije šefova poslaničkih grupa.\nI šef poslaničke grupe manjina u Skupštini Srbije Balint Pastor izjavio je da poslanici Saveza vojvođanskih Mađara neće glasati da se predlog rezolucije uvrsti u dnevni red sednice parlamenta.\nA predsednik Parlamenta Oliver Dulić rekao je da ukoliko Demokratska stranka Srbije premijera Koštunice sa radikalima izglasa rezoluciju to će značiti novu skupštinsku većinu koja će morati da funkcioniše i kao nova vladajuća većina. Dulić je optužio za nekoretan i ucenjivački odnos Demokratsku stranku Srbije i najavio adekvatan odgovor Demokratske stranke. Ne smemo da dozvolimo, rekao je Dulić, da se zbog Kosova zaustavi proces evropskih integracija Srbije i da Kosovo bude izgovor da se Srbija trajno odgurne od Evropske unije.


Radimo sa Srbijom na razbijanju organizovanog kriminala | Lajk.rs\nNaslovna Vesti Radimo sa Srbijom na razbijanju organizovanog kriminala\nRadimo sa Srbijom na razbijanju organizovanog kriminala\nNakon sastanka predstavnika Tužilaštva za organizovani kriminal i\npredstavnika FBI, Tužilaštvo za organizovani kriminal saglasno prenosi\nsaopštenje Ambasade SAD i FBI:\n“Kao deo tekuće koordinirane operacije sa partnerima u sferi sprovođenja\nzakona širom sveta, Federalni istražni biro Sjedinjenih Američkih\nDržava (FBI) radi sa Srbijom na sprečavanju organizovanih kriminalnih\naktivnosti, posebno onih u kojima se koristi šifrovana komunikacija za\nprikrivanje krivičnih dela. Ova operacija, poznata kao “Trojanskištit/Zeleni signal“, jedna je od najvećih i najsavršenijih policijskih\noperacija ikada sprovedenih u borbi protiv organizovanog kriminala.\nPočevši od 7. juna izveden je čitav niz izuzetno obimnih policijskih akcija\nna teritoriji više zemalja sveta koje su rezultirale stotinama hapšenja.\n“Ova operacija jasno pokazuje da sve jače partnerstvo između FBI i srpskih\norgana vodi ka poboljšanju bezbednosti građana obeju zemalja rasplićući\nmreže međunarodnog organizovanog kriminala,” rekao je ambasador\nSjedinjenih Američkih Država u Srbiji Entoni Godfri.\nfoto: Beta/Mileta Mirčetić\nU operaciji Trojanski štit/Zeleni signal, FBI je u tajnosti pokrenuo\nsopstvenu firmu za distribuciju šifrovanih uređaja pod nazivom “ANOM,”\nkoja je servisirala preko 12 hiljada šifrovanih uređaja koje je koristilo bar\n300 kriminalnih sindikata, uključujući međunarodne organizacije za\ntrgovinu narkoticima u preko 100 zemalja. Početkom oktobra 2019, uređaji\nANOM-a su se proširili u kriminalnim krugovima među administratorima,\ndistributerima i agentima koji su ovu šifrovanu platformu opisivali\nklijentima kao platformu “koju su smislili kriminalci za kriminalce,” a\nciljna grupa za prodaju uređaja ANOM bili su svi oni prepoznati kao\nučesnici u ilegalnim aktivnostima.\nFBI, uz podršku EVROPOL-a i u koordinaciji sa američkom Agencijom za\nsuzbijanje narkotika (DEA), je partner sa Holandskom nacionalnom\npolicijom (Politie), Policijom Švedske (Polisen), Australijskom\nfederalnom policijom (AFP), organima za sprovođenje zakona Srbije i\ndrugih država radi obrade podataka iz preko 25 miliona poruka\nprikupljenih od strane FBI u periodu od 18 meseci, tokom kojeg su\nkriminalci razgovarali o svojim aktivnostima preko uređaja povezanih sa\nsistemom ANOM. Ovako detaljan uvid omogućava identifikaciju i\ntargetiranje visoko pozicioniranih vođa kriminalnih bandi širom sveta.\nOperacija Trojanski štit/Zeleni signal omogućiće Vladi Srbije i Evropolu\nda budu daleko bolje obavešteni o organizovanom kriminalu kako u Srbiji\ntako i u Evropskoj uniji.\nKriminalne mreže imaju ogromnu potrebu za šifrovanim komunikacionim\nplatformama koje im olakšavaju rad. Međutim, tržište šifrovanih\nplatformi za kriminalce je nestabilno. Jula 2020-te šifrovana platforma\nEnkročet (EncroChat) provaljena je zahvaljujući operativnom akcionom timu\n“EMMA.” Nakon ove međunarodne operacije, koja je izazvala potres u\nkriminalnom podzemlju širom Evrope, usledio je još jedan sličan obračun\nmarta 2021, kada je međunarodna grupa sudskih i policijskih vlasti\nblokirala upotrebu šifrovane komunikacije organizovanih kriminalnih\nmreža preko komunikacionog sistema Skaj (Sky ECC) (tzv. Operacija Limit).\nU ove dve operacije otkrivene su stotine miliona poruka razmenjenih među\nkriminalcima. Nakon obaranja sistema Skaj, organizovane kriminalne mreže\ntražile su novu komunikacionu platformu koja će im omogućiti da izbegnu\nOčekujući ovaj razvoj događaja, FBI, u tesnoj saradnji sa AFP-om, razvio je\nstrateški sistem ANOM kao odgovor na potrebe kriminalnih mreža za\nšifrovanom komunikacijom. Cilj nove platforme bio je da targetira\nglobalne organizacije koje se bave organizovanim kriminalom, švercom droge i pranjem novca bez obzira na teritoriju na kojoj operišu i da ponude\nslične šifrovane uređaje sa karakteristikama kakve kriminalne mreže\ntraže. Paralelna istraga protiv sistema Skaj bila je smišljeni strateški\naspekt Trojanskog štita/Zelenog signala, koja je navela deo baze kriminalnih\nkorisnika Skaja da pređu na platformu kojom je rukovodila FBI“.\nJedna od širih akcija koja je realizovana u saradnji Tužilaštva za\norganizovani kriminal, Službe za borbu protiv organizovanog kriminala i\nBezbednosno-informativne agencije i predstavnika FBI i austrijske\npolicije i tužilaštva je otkrivanje organizovane kriminalne grupe na čijem\nčelu se nalazi Dario Đorđević, zvani “Đoks“.\nTužilaštvo za organizovani kriminal je u saradnji sa SBPOK i BIA\npokrenulo predistražni postupak sa primenom posebnih dokaznih radnji 20.\n07.2020. godine u cilju otkrivanja pripadnika navedene organizovane\nkriminalne grupe (OKG) i njihovih nezakoniitih aktivnosti usmerenih na\nneovlašćenu prodaju i proizvodnju opojnih droga.\nNakon prikupljanja informacija posredstvom posebnih dokaznih radnji,\nutvrđeno je da pripadnici ove OKG vrše neovlašćenu prodaju opojne droge\nheroin, kokain i sintetičke opojne droge na području Republike Srbije i\nRepublike Austrije. Deo informacija koji se odnosi na prodaju narkotika u\nRepublici Austriji, srpski organi su ustupili nadležnim organima\nRepublike Austrije, te su dana 05. 05. 2021. godine u Beču lišeni slobode\npripadnici ove OKG koja je delovala na području grada Beča, kao najveća\norganizovana kriminalna grupa koja se bavila prodajom heroina i kokaina i\nto: Aleksa Petrović, Predrag Božović, Miloš Hristov, Nikola Savatić,\nLuka Caro, Todor Jarčević, Petar Selaković, Petar Milojić, Danijel\nStojanović i Milun Dukić, kojom prilikom je zaplenjeno 9,45 koligrama\nheroina, 5,23 kolograma kokaina, 0,553 grama marihuane, 106.376 evra, 3\nfalsifikovane putne isprave: Crne Gore, Bosne i Hercegovine i Srbije i tri\nIstraga protiv ovih lica se sprovodi u Beču.\nTakođe, 06. juna 2021. godine u Beču je lišen slobode i organizator\norganizovane kriminalne grupe Dario Đorđević od koga je zaplenjeno 10\nU nastavku akcije TOK, SBPOK i BIA, koja je započeta 20. jula 2020. godin,\ndana 08. 06. 2021. godine u Beogradu je lišeno slobode sedam lica za koje\npostoji osnovana sumnja da su pripadnici ove OKG i za koje je posebnim\ndokaznim radnjama utvrđeno da su vršili neovlašćenu prodaju opojnih droga\nna teritoriji Republike Srbije.\nPrethodni tekstBrat ubio brata, pa presudio sebi, svi se pitaju zašto\nSledeći tekstFBI pratio godinama SVE PORUKE NAŠIH KRIMINALACA, danas otkriveno neverovatna PODVALA!\nNajveće svetske kompanije objavljuju svoje rezultate poslovanja krajem svakog kvartala, četiri puta godišnje, a rezultati imaju odlučujući uticaj na kretanje vrednosti akcija. Kad investitor razmatra...\nHolivudske zvezde obnovile su svoju vezu početkom aprila, gotovo dve decenije nakon što su slavno raskinuli veridbu, a sada se navodi kako Ben ponovno...\nBrat ubio brata, pa presudio sebi, svi se pitaju zašto…VestiZločin koji je potresao Novi Sad u kome je Aleksandar V. (39) ubio brata od tetke Milana B. (42) a zatim izvršio samoubistvo dobio je novi obrt - poro…\nFBI pratio godinama SVE PORUKE NAŠIH KRIMINALACA, danas otkriveno neverovatna PO…VestiFoto: Zorana Jevtić, Shutterstock Zavladala je neviđena panika među srpskim mafijašima jer je otkriveno da je FBI protekle dve godine, preko lažne apl…


AMD Navi GPU bi mogao biti za 40% brži od RX Vega\nPočetnaVestiHardverVideo karteAMD Navi GPU bi mogao biti za 40% brži od RX Vega\n15.06.2017 21:34 | 15 Hardver\nGlobalfoundries je objavio da će svoju narednu generaciju 7nm FinFET tehnologije u proizvodnim linijama imati do prve polovine 2018. godine, a tehnologija bi 7nm-baziranim proizvodima trebalo da omogući za 40% bolje performanse.\nKompanija ističe da su novi 7nm FinFET dizajn kitovi već dostupni, a da se masovna proizvodnja očekuje u dugoj polovini naredne godine. Prelazak na 7nm će obezbediti poboljšanja za tranzistore i nivoe procesiranja. Očekuje se da će 7LP tehnologija prevazići očekivanja kada su performanse u pitanju, u odnosu na aktuelni 14nm FinFET nod.\nSve ovo ima dosta veze sa AMD-ovom Navi GPU arhitekturom naredne generacije, koja će koristiti novi 7nm nod, koji donosi Globalfoundries. Ovo znači da možemo dosta očekivati od Navi grafičkih procesora, što će kompaniji biti od velikog značaja u tržišnom nadmetanju sa Nvidijom.


Ostale vesti, 01.08.2018, 10:00 AM\nMicrosoft je počeo da upućuje korisnike starijih verzija Windowsa 10 da ažuriraju svoje sisteme i pređu na najnovije izdanje operativnog sistema, jer se kompanija sprema za ukidanje podrške za još jednu verziju.\nMicrosoft koristi Microsoft Store za prikazivanje banera koji traže od korisnika koji koriste starije verzije Windowsa 10 da ažuriraju sisteme i preuzmu April 2018 Update. Ovakav baner se prikazuje svim korisnicima Windowsa 10 koji ne koriste najnoviju verziju.\n"Ažurirajte vaš računar do 9. oktobra 2018. Pridružite se milionima ljudi koji su ažurirali [svoje sisteme]", kaže se u poruci korisnicima.\nKompanija se ovog puta očigledno odlučila za manje agresivan pristup. Ranije je Microsoft bio kritikovan zbog veoma nametljivog prikazivanja upita za nadogradnju na Windows 7 računarima. Krivac je bila aplikacija Get Windows 10 koja je automatski instalirana na svim Windows 7 računarima preko Windows Updatea, a takođe je odgovorna i za brojne prisilne nadogradnje koje su izvršene bez dozvole.\nPrebacivanjem ovih upita na Microsoft prodavnicu, kompanija može biti sigurna da više neće biti kritikovana zbog takvih situacija, jer će tehnički biti ciljani samo oni koji pokrenu aplikaciju Store.\nTakođe, Microsoft bi trebalo da prikazuje ovakve poruke samo na sistemima sa verzijama operativnog sistema Windows 10 koje više nisu podržane, iako ima izveštaja da korisnici svih verzija mogu videti ove poruke u Microsoft Store.\nKada se klikne na gore pomenuti baner, otvara se podrazumevani pregledač na stranici https://www.microsoft.com/en-us/windows/comprehensive-security/. Na ovoj stranici se objašnjava zašto je za korisnike starijih verzija Windowsa 10 važno da ažuriraju na najnoviju verziju kako bi mogli da dobijaju najnovija sigurnosna ažuriranja i funkcije koje su u funkciji zaštite korisnika.\n"Windows 10 isporučuje sveobuhvatne, ugrađene i aktuelne sigurnosne zaštite kojima možete verovati, uključujući Windows Defender Antivirus, firewall i drugo", stoji na Microsoftovoj stranici.\nIzgleda da se slične poruke prikazuju i na Windows 10 Mobile uređajima, sa Microsoft Store koja takođe podstiče korisnike da preuzmu najnoviju verziju Windowsa 10. Čudno, kada pokušavate da ažurirate pametne telefone, zapravo ćete biti preusmereni na stranicu za preuzimanje Windowsa 10 za računare.\n"Vaš uređaj koristi stariju verziju operativnog sistema Windows 10. Da biste nastavili da dobijate bezbednosne ispravke i uživali u najnovijim funkcijama koje Windows 10 može da ponudi, potrebno je da ažurirate svoj uređaj na noviju verziju operativnog sistema Windows 10", stoji u ovoj poruci.\nRazlog zbog čega je Microsoft dao korisnicima rok do 9. oktobra je to što od tog datuma Microsoft više neće podržavati Windows 10 Anniversary Update. To znači da korisnici ove verzije više neće dobijati sigurnosna ažuriranja i neće biti zaštićeni od novootkrivenih pretnji.\nKorisnici drugih verzija Windowsa 10 će i dalje dobijati sigurnosna ažuriranja, sve do isteka podrške. Za korisnike Creators Update to će biti 9. april 2019.,za korisnike Fall Creators Update 8. oktobar 2019. i za korisnike April 2018 ažuriranja, dan za ukidanje podrške biće 12. novembar 2019.


Ana i Jelena u borbi za finale turnira u Štutgartu - NCMagazin\nSigurno da sve fanove naših najboljih teniserki raduje njihova dobra forma, jer iz turnira u turnir igraju sve bolje. Na ovom, voljom žreba i zbog nekih odustajanja, umesto da se sretnu u prvom kolu i da jedna tako rano bude eliminisana, sešće se u završnoj fazi turnira, uz ne mali broj osvojenih bodova.\nAna Ivanović igrala je protiv Svetlane Kuznetsove i pobedila rezultatom 2:1 (6:3, 2:6, 6:4). Koliko je dobro igrala u prvom setu, toliko je loše započela a i završila drugi, pa je odlučujući set morao da reši ko će u polufinale. Bilo je teško, ali u 9. gemu Ana je napravila jedini brejk u setu i to joj je donelo pobedu.\nJelena Janković je igrala protiv svoje česte dubl partnerke u poslednje vreme, Alise Kleybanove. Dobrom, dosta sigurnom igrom i očigledno odlično raspoložena, JJ je uspela da postigne pobedu i zakaže duel sa Anom.\nU drugom polufinalu Sastaju se Maria Sharapova i Sara Errani.


Snažna eksplozija dogodila se ispred američke Ambasade u Pekingu, saopštila je policija.\nEksplozija se dogodila nakon što je aktivirana bomba na jednom uglu kompleksa ambasade u Pekingu u 13 časova po lokalnom vremenu, rekao je portparol ambasade, piše "Dejli mejl".\n- Jedna osoba je aktivirala bombu i ta osoba je povređena. Drugih povređenih nema i nije pričinjena materijalna šteta - rekao je portparol.\nPolicija Pekinga saopštila je da je uhapšen 26-godišnji muškarac u vezi sa eksplozijom.\nPortparol kineskog Ministarstva spoljnih poslova Geng Šuang rekao je listu "Global tajms" da je reč o "izolovanom incidentu" i da je kineska policija reagovala blagovremeno i efikasno.


„Pametna“ drobilica i aplikacija za „pametnu“ reciklažu - Tehnologije - Dnevni list Danas\nPočetna » Tehnologije » „Pametna“ drobilica i aplikacija za „pametnu“ reciklažu\nPrvo PowerUp takmičenje u Srbiji\n„Pametna“ drobilica i aplikacija za „pametnu“ reciklažu\nStartap Solagro koji čine Nemanja Janić, Marko Kaličanin i Đorđe Đorđević, sa inovativnom idejom pametnog sistema za reciklažu, pobedio je na prvom PowerUp takmičenju u Srbiji.\n0Piše: Danas Online 23. maja 2018. 21.55 Izmenjeno: 21.55\nSistem se sastoji od pametne drobilice i aplikacije za mobilni telefon, a prodaja Solagro sistema raste iz godine u godinu.\nTakmičenje je održano u organizaciji Startita i evropske kompanije InnoEnergy koja umrežava i podstiče razvoj startapova iz oblasti energetike.\nZahvaljujući pobedi na lokalnom takmičenju ovaj tim se izborio za priliku da osvoji nagradu do 30.000 i investiciju od 150.000 evra na regionalnom finalu 19. juna u Pragu.\nDrugo mesto osvojio je startap Freon frog sa projektom filtriranja freonskog gasa iz rashladnih uređaja kako ne bi bio štetan po ozonski omotač, dok je trećeplasirani Poduhvat predstavio inovativnu vetro turbinu višestruko manju, a efikasniju u odnosu na klasične, savremene vetrenjače.


Za 15.077 više privrednih društava u odnosu na kraj 2019: Koje su se firme otvarale? - Biznis Telegraf.rs\n19/09/20 | 06:15 ≫ 01:47\nZa 15.077 više privrednih društava u odnosu na kraj 2019: Koje su se firme otvarale?\nUprkos nepovoljnim uslovima za poslovanje, za osam meseci, zadržan pozitivan trend\nU Srbiji je trenutno registrovano 405.963 aktivnih privrednih subjekata, a njihov broj je povećan za 15.077 u odnosu na kraj 2019. godine, saopštila je Agencija za privredne registre.\nOd početka godine, za osam meseci, osnovano je 24.872 privredna subjekta, a u istom periodu prošle godine 31.414 subjekta. Preciznije, za osam meseci je osnovano 6.092 privredna društva, za 1,5 odsto manje nego u istom periodu prošle godine i 18.780 preduzetnika, za 34,3 odsto manje nego lane.\nNajmanje privrednih subjekata (864) osnovano je u aprilu, tokom lockdowna, a najviše (5.365 subjekata) u junu.


Zatvoreni Jarinje, Brnjak, Merdare sa srpske strane? GracanicaOnline.Info\n20. marta 2020. 2 min read\nNajmanje tri prelaza između Kosova i centralne Srbije zatvoreni su, svedoče za naš portal više putnika koji su pokušali da danas popodne pređu.\nNajmanje tri prelaza između Kosova i centralne Srbije zatvoreni su, svedoče za naš portal više putnika koji su pokušali da danas popodne pređu. KoSSev nezvanično saznaje iz izvora bliskih MUP-u Srbije da se ovi prelazi od danas u 14 h zatvaraju na najmanje 24, odnosno 48 sati, ali ovu informaciju do objavljivanja vesti nismo uspeli da zvanično potvrdimo.\nPutnici koji su pokušali da danas posle 14 sati pređu Jarinje, odnosno Brnjak, odnosno Merdare, to nisu uspeli, navodeći da je tzv. integrisani granični prelaz zatvoren sa srpske strane.\nKoSSev nezvanično saznaje da je MUP izdao naredbu policijskim ekipama na prelazima sa Kosovom i Metohijom da se od danas u 14 časova zatvore prelazi na najmanje 24, odnosno 48 sati, do daljnjeg.\nNa više pokušaja da telefonskim putem dobijemo odgovor od šefa biroa za saradnju s medijima MUP-a Srbije, nismo uspeli. U telefonskom razgovoru sa službenicom za štampu MUP-a Srbije Mirom Manić potom, dobili smo odgovor da po proceduri ove ustanove, ona ne može ništa zvanično da potvrdi telefonom, već da uputimo pitanja imejlom. Do objavljivanja ove vesti pisani odgovor nije stigao.\nPutnici su tokom prepodnevnih sati prelazili preko prelaza na Severu, ali je grupi putnika koja je sa Severa putovala ka centralnoj Srbiji policijski službenik Kosova kazao da kada se budu vratili nazad, biće odvedeni u svonedeljni karantin u Prištinu. Ovaj prelaz je inače danas na kratko bio i zatvoren zbog dezinfekcije.\nPotvrdu ove mere, drugačije od onog što je kosovska vlada donela 13. marta, nismo uspeli da dobijemo ni od Kosovske policije, premda nam je portparol Baki Keljani kazao da policija postupa samo u skladu sa odlukama vlade u Prištini, kao ni od zamenika unutrašnjih poslova Kosova Đeljalja Svećle. On nam na pozive nije odgovarao, zatraživši nam porukom se i njemu obratimo pisanim putem s obzirom na to da je zauzet, a potom, kada smo to i učinili, nije odgovorio.\nTags: COVID-19 Jarinje Brnjak zatvorena tri prelaza Merdare\nPrevious Na Kosovu 22 osobe zaražene korona virusom\nNext Pacijent iz Kikinde preminuo, zaraženo 135 ljudi


Uskoro rešenje višedecenijskog problema? - RTV Santos\nUskoro rešenje višedecenijskog problema?\nSanitarni nadzor moći će da obavi Pokrajinski sekretarijat za zdravstvo, ovo će biti moguće nakon odluke Upravnog suda, prenose “Novosti”. Presudom uvažena je tužba investitora “Zilio grupe” i poništeno rešenje Ministarstva zdravlja zbog kojeg nova fabrika vode već više od godinu dana ne počinje da radi.\n– Ovo će sada verovatno olakšati odluku Pokrajinskog sekretarijata za zdravstvo da ipak obavi traženi sanitarni nadzor nad postrojenjem za prečišćavanje vode. Iskreno se nadam da ćemo u saradnji sa gradom Zrenjaninom, Vladom Srbije i ostalim učesnicima, uskoro obradovati Zrenjanince higijenski ispravnom vodom iz gradskog vodovoda – izjavio je Oliver Zeveđi, pravni zastupnik “Zilio grupe” za „Novosti“.\nSanitarna inspekcija i organi Ministarstva zdravlja odbili su 2017. da sprovedu sanitarni nadzor nad objektom fabrike vode, s obrazloženjem da “Zilio grupa”, kao privatno preduzeće, ne može da se bavi delatnošću javnog vodosnabdevanja. Sanitarna saglasnost preduslov je da se dobije upotrebna dozvola i zbog toga je nastao problem koji je proizveo apsurdnu situaciju – da postrojenje za prečišćavanje vode od avgusta 2017. ne može da počne s radom.\nUpravni sud utvrdio je da je sanitarna inspekcija prekoračila ovlašćenja i da nije pozvana da ocenjuje da li “Zilio grupa” sme da se bavi delatnošću vodosnabdevanja. To je u nadležnosti Ministarstva građevinarstva, koje je ranije dalo tu saglasnost.\nViše pročitajte na sajtu „Novosti“.\nPrethodnoJP „Putevi Srbije“ apeluje na sve učesnike u saobraćaju da posebno budu oprezni\nSledećeUkoliko nemate zimske gume možete dobiti kaznu od 6.000 do 800.000 dinara


Povećana vrijednost BH Telecoma za 50 mil. KM: Smanjeni prihodi i povećana dobit - AKOS\nHome > Ekonomija > Povećana vrijednost BH Telecoma za 50 mil. KM: Smanjeni prihodi i povećana dobit\nKompanija BH Telecom predstavila je danas finansijske rezultate u 2015. prema kojima je ostvarena bruto dobit od 89,8 miliona KM, što je za 1,6 miliona KM više u odnosu na godinu prije toga. Istovremeno, vrijednost kompanije u prethodnoj godini povećana je za oko 50 miliona KM Kompanija BH Telecom predstavila je danas finansijske rezultate u 2015. godini prema kojima je ostvarena bruto dobit od 89,8 miliona KM, što je za 1,6 miliona KM više u odnosu na godinu prije toga. Istovremeno, vrijednost kompanije u prethodnoj godini povećana za oko 50 miliona KM.\nMirsad Zaimović, generalni direktor BH Telecoma, istakao je kako je to prvi rast bruto dobiti ove kompanije nakon 2009. godine, javlja Anadolu Agency (AA).\nZa lidera među telekomunikacijskim kompanijama u BiH 2015. bila je veoma dinamična godina. Naime, dogodile su se dvije promjene menadžmenta, ali to nije uticalo na poslovni rezultat. Naprotiv, kompanija je uspjela provesti reorganizaciju kako bi se prilagodila korisniku i ostala lider na bh. tržištu.\n„Zbog trenda pada prihoda po korisniku, što je trend u cijelom svijetu, ne samo u BiH, odlučili smo se na racionalizaciju troškova. Ispostavilo se da je to bio odličan potez, jer smo uprkos padu prihoda uspjeli smanjiti i rashode, pa otuda i porast naše dobiti prvi put nakon 2009. godine“, rekao je Zaimović.\nBH Telecom je 2015. godinu okončao sa 2.252.493 korisnika.\nAmortizacija za 2015. godinu iznosi 124,3 miliona KM, što je za 4,6 miliona KM veći iznos u odnosu na 2014.\nU kombinaciji sa bruto dobiti, to je dovelo do rasta EBITDA, koji je jako važan prilikom procjene vrijednosti neke kompanije. Tako EBITDA za 2015. godinu iznosi 209,8 miliona KM, što je za 7,5 miliona veća vrijednost nego 2014. godine. Iz BH Telecoma su naglasili da je to prvi rast EBITDA nakon 2006.\nIstaknuto je da je BH Telecom, kao kompanija u većinskom državnom vlasništvu (90 posto), u periodu od 2006. do 2014. godine po osnovu dividendi u budžet Federacije BiH uplatio oko dvije milijarde KM, javlja Anadolija.


Radio BIR - Ambasada BiH u Teheranu dobija novu zgradu na korištenje\nAmbasada BiH u Teheranu dobija novu zgradu na korištenje\nČet 31 Okt, 2019\nNakon dužeg vremenskog perioda Ambasada BiH u Islamskoj Republici Iran dobija od Ministarstva vanjskih poslova Irana zgradu na korištenje. Rezultat je to dugih višemjesecnih razgovora koji su vođeni s ovim Ministarstvom a shodno Sporazumu o uzajamnom ustupanju nekretnina Bosne i Hercegovine i Irana.\nNaime, Ambasadi BiH ponuđeno je nekoliko objekata u vlasništvu Ministarstva vanjskih poslova Irana među kojima se posebno ističu dvije zgrade na vrlo atraktivnim i reprezentativnim lokacijama u Teheranu.\nIlustracije radi, jedna od ponuđenih zgrada se nalazi u ulici Pazdaran u kojoj je smjesteno više od 20 ambasada ne računajući veliki broj rezidencija.\nPrema mišljenju Ambasadora BiH u Teheranu Samira Veladžića svaka od ponuđenih zgrada zadovoljava sadašnje i buduće potrebe Ambasade, a slijedi odabir i preuzimanje objekta sukladno procedurama koje će provesti Ministarstvo.\nNa trudu koji su uložili u rješavanje ovog otvorenog pitanja zahvalio se prije svega ambasadoru Irana u BiH Mahmudu Hajdariu te pomoćniku ministra za bilateralne odnose MVP Ahmetu Haliloviću, saopćeno je iz Ministarstva vanjskih poslova BiH.\nViše iz kategorije: « MIZ Brčko raspolaže sa 600.000 m2 vakufske imovine i primjer je dobre brige o vakufu Predstavljena knjiga izabrane poezije Ćamila Sijarića »


RTCG - Radio Televizija Crne Gore - Nacionalni javni servis :: Korona virus - Crna Gora :: Korona otežala rad Odjeljenja bezbjednosti Kolašin\n29. 11. 2020. 15:51 >> 15:56 0\nKorona otežala rad Odjeljenja bezbjednosti Kolašin\nIz Odjeljenja bezbjednosti Kolašin kažu da se mjere Nacionalnog koordinacionog tijela za čiju su provjeru oni nadležni uglavnom poštuju. Dodaju da im organizaciju rada otežava to što je veliki broj njihovih kolega na bolovanju zbog kovida 19.\nNačelnik stanice Kolašinske kriminalističke policije Nenad Anđelić kazao je za TVCG da je tokom proteklog mjeseca podnešeno samo nekoliko krivičnih prijava koje su se odnosile na kršenje policijskog časa i kršenje zabrane međugradskog saobraćaja.\n„U novembru smo imali do sada dvije krivične prijave nadležnom tužiocu u Kolašinu za kršenje mjera iz člana 287 Krivičnog zakonika Crne Gore protiv četiri lica.Sva četiri lica protiv kojih smo podnijeli te krivične prijave nijesu sa teritorije Opštine Kolašin što bi dovelo do zaključka da Kolašinci poštuju sve mjere“, kazao je Ađelić.\nSagovornik TVCG kaže da su službenici odjeljenja bezbjednosti Kolašin stalno na terenu i da provjeravaju poštovanje svih mjera NKT a koje su u njihovoj nadležnosti, uprkos poteškoćama koje je izazvao korona virus.\n„Kovid ne bira koga će da napadne, tako da smo i mi imali dosta problema vezanih za organizaciju službe, jer je jedan dio službenika bio pozitivan na kovid i bili su u samoizloaciji. I sada još imamo neke službenike koji su izašli iz samoizolacije, ali su još na bolovanju zbog posljedica korona virusa“, kazao je on.\nApeluje na sve građane Kolašina i Crne Gore da se još više nego do sada pridržavanju mjera NKT-a kako bi situacija sa korona virusom u što skorijem roku bila pod konrolom.\nU Kolašinu građani disciplinovani\n"Fašizam zaslužuje najveću osudu svih institucija"\n"Najružnija podmetačina kolašinskih Demokrata"\n10:09 U teškom stanju 41 kovid pacijent


Vesti online / Vesti / Svet / Ramine pretnje: "Velika Albanija" više nije tabu\nRamine pretnje: "Velika Albanija" više nije tabu\nŠtampa na nemačkom se osvrće na moguće sankcije EU Makedoniji kao i na nedavne izjave Edi Rame i Hašima Tačija o ujedinjenju Albanaca iz regiona u "mini uniju".\n"Velika Albanija" kao nedosanjan san\nAndreas Ernst za Noje Curher cajttung piše: "Iako je još nedavno odbačena kao plod srpske mašte i straha, uniju Albanije i Kosova albanski premijer Edi Rama više ne isključuje.\n"Ukoliko se izgubi perspektiva ulaska u Evropsku uniju, u regiji će doći do stvaranja "malih unija", izjavio je Rama prošle sedmice u jednom intervjuu.\nOn lično daje prednost Evropskoj uniji, u kojoj bi se zbili redovi Albanaca iz matice Albanije, sa Kosova, iz Makedonije i Crne Gore". Rama je upozorio od "noćne more", koja bi zahvatila region kada bi druge sile nastavile da potiskuju EU i njen uticaj u tom regionu. Pri tome je mislio na Rusiju i Tursku, čija je prisutnost "markantno" povećana.\n* Skoplje ćuti o ujedinjenju Kosova i Albanije\n* Našao se prozvanim: Tači odbrusio Johanesu Hanu\nVelika Albanija postaje realnost\nNjegovo koketiranje sa velikoalbanskim nacionalizmom komentatori dovode u vezu sa predstojećim izborima. Govor Edija Rame bi se mogao shvatiti i kao poziv za buđenje glavnim gradovima zemalja članica Evropske unije i poziv da ne prepuštaju Balkan samom sebi. Činjenica je međutim da je ovom izjavom Edija Rame prestao da važi jedan tabu.\nAlbanski političari su svojim partnerima na Zapadu godinama naglašavali da Velika Albanija nije opcija. Sada to više nije slučaj. Dan nakon izjave Edija Rame, nešto slično je ponovio i predsednik Kosova Hašim Tači. On je rekao, "ako EU zatvori vrata Kosovu, svi Albanci će se ujediniti u jedinstvenu nacionalnu državu, kako bi se priključili evropskoj porodici."\nBrisel je sa reakcijama bio suzdržan. U uobičajenom žargonu, jedna portparolka je upozorila zemlje da poštuju dobrosusedske odnose i nemešanje u unutrašnje stvari drugih zemalja, podvlačeći da sve zemlje regiona imaju perspektivu ulaska u EU.\nManje diplomatski je reagovao Beograd i predsednik Vučić. Da je on govorio o ujedinjenju svih Srba u jednoj državi, "obesili bi ga na jarbol u Briselu", rekao je Vučić naglasivši kako je neophodna jednoglasna osuda velikoalbanskih vizija. Dodao je i "da se taj projekat ne može ostvariti a da se ne uđe u sukob sa nekoliko država u regionu", piše Noje Curher cajttung .\nŠpigel bavi se zaoštravanjem situacije oko Makedonije kao kandidata za pristup u EU. "Članice EU diskutuju sve više o uvođenju mera protiv bivše jugoslovenske republike. I pored toga što se u Evropskoj službi za spoljne poslove (EAD) o tome otvoreno ne govori, jedan predstavnik EAD je još početkom aprila rekao da će Makedoniji najverovatnije biti uvedene sankcije.\n"U zemljama članicama i institucijama EU vlada velika zabrinutost i frustracija zbog političkog zastoja u Makedoniji. Od parlamentarnih izbora u decembru 2016, političke snage se uzaludno bore da oforme novu vladu. Iako bi socijaldemokrati mogli osnovati većinsku vladu sa partijama albanske manjine, predsednik Đorđe Ivanov odbija da im da nalog za osnivanje vlade.\nKancelarka Angela Merkel je prilikom susreta na Malti krajem marta, lično opomenula bivšeg makedonskog premijera Nikolu Gruevskog da prestane da blokira formiranje vlade. Kao sankcije zamislivo je da se zamrznu bankovni računi pojedinim makedonskim političarima i uvesti im zabranu putovanja u EU.\nEU bi isto tako mogla smanjiti Makedoniji pomoć iz predpristupnih fondova, odnosno ukinuti dostavu finansijskih sredstava koje ova zemlja dobija kako bi se pripremila za učlanjenje u EU.


Devet mrtvih u napadu gerilaca Farka u Kolumbiji\nU napadu kolumbijskih gerilaca FARK na policijsku stanicu na jugu zemlje poginulo je devet osoba, uključujući pet napadača, tri vojnika i jednog civila, saopštili su danas vojni izvori.\nPrvi napad Revolucionarnih oružanih snaga Kolumbije (FARK) ove godine dogodio se nekoliko sati prije nego što je lider gerilaca Alfonso Kano poslao video poruku u kojoj je govorio o nacionalnom pomirenju.\nBorci FARK-a pokušali su sinoć po lokalnom vremenu (oko ponoći po centralnoevropskom vremenu) da napadnu policijsku stanicu u gradu San Visente, na jugu zemlje, rekao je za radio general Huan Karlos Salazar, komandant bataljona raspoređenog u toj oblasti.\nGerilci su se spremali u dva vozila da napadnu policijsku stanicu kada ih je zaustaila grupa vojnika i kada je izbio sukob. General je rekao da su u sukobima povrijeđena još četiri vojnika i jedan civil.


Vreme 1465 - Licni stav: Cena stednje – privatizacija javnog interesa\n<< VREME | BR 1465 | 31. JANUAR 2019.\nSVE PODREĐENO NEPOZNATOM PRIVATNOM INVESTITORU: Beograd na vodi\nPolitika štednje Srpske napredne stranke dovela je do višestrukog pada javnih investicija u gradovima i opštinama, koji naprednjaci pokušavaju da kompenzuju raznim javno-privatnim partnerstvima sklopljenim u korist privatnih interesa, a na štetu građana\nRepublički sekretarijat za javne politike je krajem decembra na svom veb-sajtu objavio Analitički servis Jedinica lokalne samouprave (http://rsjp.gov.rs/jls-baza/) na kome su prikazani podaci iz oblasti demografije, finansija i socijalne zaštite na nivou gradova i opština. Razvoj ovog servisa finansirala je Švajcarska agencija za razvoj i saradnju, koja već godinama ulaže u unapređenje javne uprave, pogotovo na lokalnom nivou na kome je demokratija u Srbiji najugroženija. Analitički servis JLS ima prvenstveno za cilj da pruža transparentne informacije građanima i privredi o radu JLS. Prvi put građani Srbije imaju mogućnost da vide kako se troše njihove pare u njihovom gradu/opštini i da porede izvršenje budžeta u njihovoj JLS sa drugim JLS u Srbiji iz godine u godinu.\nAnalitički servis JLS takođe ima za cilj da omogući donošenje odluka i vođenje politika zasnovanih na činjenicama, naspram rasprostranjene prakse izvrtanja činjenica u političke svrhe. Predsednik Aleksandar Vučić je ovaj drugi pristup doveo do vrhunca kada je, da bi relativizovao pogibiju dvojice radnika na gradilištu Beograda na vodi, prošlog septembra izjavio kako u Americi na svakih deset sekundi pogine jedan perač prozora na osnovu podataka navedenih na satiričnom sajtu The Onion. Taj primer pokazuje koliko je korišćenje "činjenica" u politici mač sa dve oštrice jer one mogu biti neutemeljene i zloupotrebljene. A posledice politika donetih na osnovu pogrešnih činjenica mogu biti dalekosežne. Politike štednje koje su mnoge zemlje uvele nakon finansijske krize 2008. godine zasnivale su se na istraživanju profesora Keneta Rogofa i Karmen Rajnhart sa Harvarda. Oni su tvrdili da je odnos javnog duga prema bruto domaćem proizvodu od 90 odsto apsolutni plafon iznad kojeg bi privredni rast bio ugrožen. Kasnija istraživanja sprovedena na Univerzitetu u Masačusetsu pokazala su da su ovi nalazi bili pogrešni jer su autori izvornog rada napravili grešku u kodiranju podataka. No, mere štednje su već bile sprovedene na štetu miliona ljudi koji su ostali bez posla, krova nad glavom i socijalne pomoći.\nU Srbiji je politika štednje koju Srpska napredna stranka sprovodi od kada je došla na vlast dovela do naglog pada javnih investicija na lokalu. To se najbolje vidi na primeru Beograda. Podaci Analitičkog servisa JLS pokazuju da je javni dug grada Beograda između 2013. i 2017. smanjen sa 52,7 milijardi dinara na 38,9 milijardi dinara, odnosno sa 31 565 dinara po stanovniku na 23 103 dinara po stanovniku (u realnim iznosima). Ta politika štednje se prevashodno odrazila na kapitalne rashode koji su 2013. skoro prepolovljeni u odnosu na 2012, pošto su sa 31,6 milijardi dinara spali na 16,8 milijardi dinara (takođe u realnim iznosima). Narednih pet godina održan je izuzetno nizak nivo kapitalnih rashoda, koji je 2017. dostigao 8 550 dinara po stanovniku, naspram 19 019 dinara po stanovniku 2012. Nedostatak javnih investicija svaki Beograđanin oseća na svojoj koži po dotrajaloj infrastrukturi koja ne zadovoljava potrebe stanovništva, razrovanim ulicama na kojima se čovek sapliće na svakom drugom koraku, ili nedostatku mehanizacije za čišćenje snega u ovim zimskim danima. Vlasti pokušavaju da nadomeste taj nedostatak tako što građanima zamazuju oči privatnim investicijama. Tako je predsednik Vučić držao govor na otvaranju hotela Hilton, kao da je ovaj hotel javno dobro finansirano iz budžeta ili da ga je on platio iz svog džepa. Još gore, republičke i gradske vlasti pokušavaju da kompenzuju nedostatak javnih investicija raznim javno-privatnim partnerstvima sklopljenim u korist privatnih interesa, a na štetu građana.\nO tome koliko su uspešna javno-privatna partnerstva u Srbiji dovoljno govori činjenica da je na tribini o neuspehu javno-privatnih partnerstava održanoj u Evropskom parlamentu 26. novembra, dvoje od četvoro govornika izlagalo o situaciji u našoj zemlji. Od malih hidroelektrana do projekta izgradnje spalionice na deponiji u Vinči, evropski poslanici su imali priliku da se upoznaju sa finansijskim malverzacijama i katastrofalnim ekološkim posledicama vezanim za te projekte. Ipak, kruna svih projekata je Beograd na vodi, koji je postao akademski primer špekulativnog građevinskog projekta motivisanog isključivo da se izvlači renta. Naučni časopis "Urban Studies" je prošle godine objavio članak Monike Grubauer i Nebojše Čampraga u kome ovi autori tvrde da se Beograd na vodi izdvaja od sličnih urbanih mega-projekata po ulozi i naporu državnih vlasti da izmene zakonodavstvo kako bi preusmerili javna sredstva privatnim investitorima i minimizirali rizik koji privatni investitori snose. Izgradnji Beograda na vodi prethodila je izmena Generalnog urbanističkog plana Beograda kako bi on bio usklađen sa projektom Beograd na vodi, izmena Zakona o planiranju i izgradnji kako bi Beogradu na vodi mogao biti dodeljen status Područja posebne namene, i usvajanje leks specijalisa koji je omogućio eksproprijaciju za potrebe izgradnje poslovnih i stambenih objekata komercijalne prirode. Ova poslednja stavka je posebno važna jer se kosi sa Zakonom o eksproprijaciji, koji predviđa da se eksproprijacija može vršiti isključivo u javnom interesu, odnosno za izgradnju javnih objekata u oblasti obrazovanja, zdravstva, socijalne zaštite, kulture itd. Drugim rečima, umesto da se projekat Beograd na vodi prilagodi postojećim zakonima i propisima Republike Srbije, Vlada Srbije je redefinisala pojam javnog interesa i promenila zakonodavstvo u skladu sa potrebama i zahtevima investitora. A ko su investitori? To niko ne zna, pošto nikada nije bilo nikakvog tendera i pošto je Komisija za zaštitu konkurencije ovaj podatak proglasila tajnim. Time je Srbija još jednom postala akademski primer banana države, a bivši gradonačelnik Beograda Siniša Mali napokon dao svoj doprinos nauci, onako "empirijski".\nAutor je istraživač i konsultant iz oblasti političke ekonomije\nIntervju – Marija Bogdanović >\nIntervju – Ratko Ristić, dekan Šumarskog fakulteta >\nSlučaj Miroljuba Petrovića >\nUniverzitet i pobuna >\nIntervju – Nenad Popović, ministar bez portfelja >\nDodela tirinškog Ordena za zasluge Ivanu Ivanjiju >\nSvetoslav Atanasov, generalni direktor, Coca-Cola HBC Srbija >


Stefanović: Zašto izostaje reakcija na vrijeđanje premijera? - mojKontakt portal - Radio Televizija Kontakt\nStefanović je u izjavi Tanjugu rekao da je potpuno zgrožen “brutalnim vrijeđanjem i napadom na premijera Srbije” u direktnom prenosu javnog servisa.\n“Još više sam zapanjen ćutanjem i nedostatkom reakcije ljudi iz javnog servisa, nevladinih organizacija i novinarskih udruženja koje su umijele da budu veoma glasne u dosadašnjim slučajevima”, rekao je Stefanović.\nOn je istakao da niko od njih nije našao za shodno da se makar izvini zbog incidenta i vređanja premijera Srbije i “sramnog čina koji se dogodio u direktnom prenosu na javnom servisu”.\n“Ne pamtim da se ikada u istoriji RTS-a dogodio ovakav skandal, da jedan bahati primitivac u direktnom prenosu, i to u dva navrata, najbrutalnije vrijeđa predsjednika Vlade”, naveo je Stefanović.\nPotpredsjednik naprednjaka zapitao se kako to da je predsjednik Vlade Srbije uvijek meta ovakvih napada, kako je moguće da niko na to ne reaguje i dokle će ti napadi trajati.\n“Iskreno, kao čovjek, nadam se da će se reakcija, koja je zakasnila, ipak pojaviti i pitam se da li su razlog reforme koje se sprovode u Srbiji, da li je razlog što nekome u ovoj zemlji ne odgovara jaka država, jaka vlada i ljudi koji pokušavaju da učine nešto za svoje građane”, rekao je Stefanović.\nGrupa revoltiranih navijača reprezentacije Srbije tokom incidenta kratko je skandirala protiv premijera Aleksandra Vučića, a jedan od posjetilaca to je učinio i ispred kamera, u direktnom prenosu RTS-a, prenose agencije.


Turistička zajednica Kantona Sarajevo na sajmu u Madridu – FENA-BIZ\nHome Vijesti Turistička zajednica Kantona Sarajevo na sajmu u Madridu\nTuristička zajednica Kantona Sarajevo na sajmu u Madridu\nSARAJEVO, 28. januara (FENA) – Turistička zajednica Kantona Sarajevo (TZKS) predstavila je španskom tržištu turističku ponudu Kantona Sarajevo na najvećem španskom turističkom sajmu FITUR u Madridu 2019. održanom od 23. do 27. januara.\nFITUR je sajam globalnog karaktera a ujedno je i vodeći sajam turizma u španiji. Izložbeni prostor se prostirao u devet paviljona. štand Turističke zajednice Kantona Sarajevo se nalazio u paviljonu 4 – Evropa. Sajam je posjetilo više od 200.000 posjetilaca, te oko 9.000 izlagača iz 165 zemalja svijeta.\nTuristička zajednica Kantona Sarajevo, već je drugi put učesnik sajma i nakon kontinuiranih nastupa i prezentacija ostavljen je trag na španske turoperatere i posjetioce sajma. Na sajmu je dogovorena saradnja na izdavanju turističkog vodiča za Sarajevo, ali i za cijelu Bosnu i Hercegovinu. To bi bio prvi vodič na španskom jeziku koji opisuje turističke znamenitosti Sarajeva ali i šire, saopćeno je iz TZKS.\nPosjetioce sajma su najviše zanimale kulturno-historijske znamenitosti Sarajeva, a željeli su i saznati koji su najbolji i najbrži letovi za dolazak u glavni grad BiH.\nštand je bio veoma posjećen, jer se, između ostalog, nalazio na vrlo frekventnom mjestu.\nZvizdić na sastanku Svjetskog ekonomskog foruma u Davosu


Dačić: „Iluzorno razgovarati o regionalnoj saradnji a da imate takse na robu iz Srbije i BiH“\nPrvi potpredsednik Vlade i ministar spoljnih poslova Ivica Dačić učestvovao je danas u Helsinkiju na neformalnom sastanku ministara spoljnih poslova država članica EU i „partnera sa Zapadnog Balkana" i Turske koji je održan u organizaciji visoke predstavnice za spoljnu i bezbednosnu politiku EU Federike Mogerini i finskog predsedavanja Evropskoj uniji.\n„Ovo je bio tradicionalni sastanak u "Gimnih formatu" koji se organizuje na svakih šest meseci, ali ovoga puta je Federika Mogerini promenila format sastanka, tako da ovog puta nisu pozvane zemlje kandidati, već partneri sa Zapadnog Balkana.\nTo je urađeno, naravno, najpre zbog toga da bi mogli da učestvuju predstavnici Kosova i BiH. Mi smo izrazili nezadovoljstvo zbog te promene formata. Svakako imamo nameru da učestvujemo na svim sastancima u gimnih formatu, jer to su zapravo samo imena i prezimena učesnika, bez državnih obeležja, ali smatrali smo da nije bilo razloga za to da se menja format ovog sastanka.\nU svakom slučaju, većina ministara iz EU je na današnjem sastanku govorila sa određenom pozitivnošću vezano za proces proširenja. Međutim sa drugi strane, sami ministri zemalja sa ZB nisu bili previše optimistični zato što očekuju odluke koje se tiču vizne liberalizacije za Kosovo, otpočinjanje pregovora sa Severnom Makedonijom i Albanijom.\nJa sam izneo naš stav vezano za regionalnu stabilnost i saradnju, našu spremnost za kompromis, i još jednom sam pozvao Prištinu da ukine takse, jer je iluzorno razgovarati o regionalnoj saradnji, a da pri tom imate takse. Takođe sam podsetio da je EU bila garant Briselskog sporazuma, a više se nigde ne čuje da taj sporazum nije implementiran, tj. da glavna stavka nije ispunjena, a to je formiranje ZSO.\nJa sam reagovao i na neke izjave koje su se čule na marginama ovog sastanka, jedno od jedno od pitanja bilo je o Evroazijskoj uniji, a tu nema bilo kakvih nejasnoća i sporova u vezi sa samom EU, dakle ne radi se ni o kakvom članstvu, već o sporazumu o slobodnoj trgovini koje imamo potpisan sa velikim nizom zemalja u svetu. Deo tih zemalja je okupljen u Evroazijskoj uniji i potrebno je i da na nivou cele te teritoriju bude uspostavljen sistem slobodne trgovine sa Srbijom. Naravno, svi sporazumi o slobodnoj trgovini koje posedujemo, biće detaljno ispitani, onog trenutka kada Srbija bude i pristupila EU. Srbija će sve sporazume o slobodnoj trgovini morati da usaglasi sa EU, tj. neće moći samostalno da ima takve sporazume sa zemljama. Međutim, mi ne govorimo o izvesnoj, skoroj budućnosti Srbije u EU i niko nema prava da kritikuje Srbiju što trenutno radi na svojim interesima.\nTakođe, kada je reč o povlačenju priznanja, postavio sam pitanje da li će Kosovo neće prestati da lobira za svoje interese i da lobira za nezavisnost. Istakao sam činjenicu da od kad su počeli Briselski pregovori, više od 25 zemalja je priznalo Kosovo, i da se mi nismo bunili, a oni se sada bune. Ali ne sme se dovoditi u relaciju povlačenje priznanja sa ukidanjem taksi. To ne može da bude uslov za ukidanje taksi.\nDa rezimiramo, današnji sastanak je bio koristan mada nije doneo nikakve novosti ni nove poruke prema Srbiji. Veoma pozitivno je o Srbiji govorio mađarski ministar Sijarto, dok nisu svi ministri učestvovali na današnjem sastanku, kao na primer ministar Španije, koji nije uzeo učešće baš zbog promene formata sastanka.\nDakle, dobre poruke za nas sa samog sastanka, a to je da oni računaju na Zapadni Balkan, ali od toga pa dok to postane skora budućnost je dalek put koji se nadam da ćemo preći" izjavio je šef srpske diplomatije nakon sastanka u Helsinkiju.


„Spasioci“ Sirije rado se spasavaju u Kanadi - Sputnjik Srbija\n15:59 29.10.2018 Preuzmite kraći link\nSiriju je preko Izraela napustilo 800 ljudi. Velika Britanija, Nemačka i Kanada obećale su da će ih primiti i smestiti u roku od tri meseca.\nPripadnici „Šlemova“ tvrde da štite civile u Siriji, da su van politike i da ne učestvuju u oružajnim sukobima. Međutim, na internetu se mogu naći video-klipovi, gde se jasno vidi kako „Šlemovi“ sceniraju određene radnje, šminkaju „povređene“ i diktiraju im šta moraju da kažu ispred kamere. Ima i slika „neutralnih zaštitnika“ sa oružjem u rukama i u vojnoj uniformi.\nBeli šlemovi, Kanada, Sirija


Vesti online / Vesti / Srbija / Srbija puna turskih terorista!\nAmbasador Turske u Srbiji Tanju Bilgic izjavio je u Sjenici da postoje saznanja da je veliki broj pripadnika terorističke organizacije FETO, odgovorne za pokušaj državnog udara u Turskoj, došao u Srbiju.\nMasovna hapšenja: Privođenje zaverenika u Turskoj\n- Tokom svih sastanaka akcenat je stavljen na borbu protiv FETO terorističke organizacije, posebno u regiji Sandžak. Imamo saznanja da je, zbog toga što sa Srbijom postoji bezvizni režim, iz Turske došao veliki broj pripadnika FETO terorističke organizacije - rekao je Bilgic za Anadoliju.\nPodsetimo, reč je o organizaciji turskog klerika Fetulaha Gulena koji je 20 godina u izgnanstvu u SAD, a koji je prošlog leta optužen u Turskoj kao glavni zaverenik za vojni udar u toj zemlji. Bilgic je ukazao na potrebu da posebnu pažnju treba obratiti na pripadnike pomenute terorističke organizacije kako se članovi FETO ne bi "ugnezdili na ovom području".\n- Znamo da su se nakon bezuspešnog pokušaja vojnog udara 15. jula prošle godine u našoj zemlji Bošnjaci iz Novog Pazara, Sjenice, Tutina i čitavog Sandžaka suprotstavili FETO i dali podršku legitimnim vlastima u Turskoj - istakao je Bilgic.\nStručnjaci i diplomatski izvori u najmanju ruku su iznenađeni ovako grubo nediplomatskom izjavom jer, ne samo da je predstavnik turske države optužio našu da skriva ljude koji su, navodno, pokušali svrgavanje predsednika Turske Redžepa Tajipa Erdogana, već za to nije ponudio nijedan jedini dokaz.\nI izvor "Vesti" iz Ministarstva spoljnih poslova Srbije smatra da je istup turskog ambasadora "diplomatski neuobičajen", ali i da je to pokušaj da se Srbija uvuče u unutrašnje stvari Turske.\n- Ovde bi bilo normalno postaviti logično pitanje od kada je to Fetulah Gulen terorista kada su neki prethodni ambasadori prisustvovali otvaranju njegovih škola po Srbiji, čak i u Beogradu - kratko objašnjava ovaj izvor "Vesti", dok se Ministarstvo spoljnih poslova i ministar Ivica Dačić još ne oglašavaju.\n* Erdogan naoružava Albance: Šalje im oklopna vozila, tenkove i borbene avione?!\n* Turska i SAD gurnuli Izetbegovića u sukob sa Srbijom\n* Osmanlije bi ponovo da "caruju" Balkanom?\nStručnjak iz oblasti bezbednosti iz BiH Dževad Galijašević ocenjuje kao skandaloznu izjavu turskog ambasadora u Srbiji i poručuje mu da "teroriste" koje "vidi" u Raškoj, potraži u susednoj Bosni.\n- Nema sumnje da Turska čini sve da locira i obračuna se sa tom organizacijom. Nemam nikakve dileme da se njeni pripadnici skrivaju negde u regionu, ali umesto da ih turski ambasador u Srbiji traži po Sandžaku, preporučujem mu da se "prošeta" do Sarajeva i pita Bakira Izetbegovića gde ih je smestio - oštro komentariše Galijašević.\nTanju Bilgic, amasador Turske u Srbiji\nNekadašnji muftija sandžački, a danas narodni poslanik Muamer Zukorlić, lider Bošnjačke demokratske zajednice Sandžaka Muamer Zukorlić kaže da je tema vrlo osetljiva.\n- Ankara na to gleda po principu "ili si sa nama, ili protiv nas" i u tom smislu situacija nije naivna, jer bilo kakva podrška tom pokretu bi mogla da se odrazi na bilateralne odnose. Zato treba biti veoma oprezan - sugeriše Zukorlić.\nOtkriva da su se turski predstavnici ozbiljno obrušili pre nekoliko dana na "Dnevni avaz" zato što je stao u zaštitu te grupe.\n- Reč je o ljudima pripadnicima pokreta Fatulaha Gulena koje su turske vlasti optužile za državni udar, a koji su i pre tog problema koji je potresao Tursku, došli na naše područje. Godinama su, pretežno u Bosni i Hercegovini, ali delom i u Srbiji pravili mrežu školskog sistema. Otvorili su školu u Beogradu, ali nisu mogli da se instaliraju u Sandžaku, jer je moj školski sistem znatno savremeniji i napredniji od njihovog. Zbog toga sam u njihovoj nemilosti - pojašnjava Zukorlić za "Vesti".\nKlerik kojeg se Erdogan plaši\nTurski lideri tvrde da takozvana državna senka stoji iza pokušaja državnog udara u Turskoj, što je kodni naziv za pokret turskog religijskog vođe Fetulaha Gulena. Turski predsednik Erdogan i ljudi oko njega bili su brzi u optužbi da iza pokušaja državnog udara stoji pokret koji nazivaju "državna senka", odnosno turski verski vođa koji živi u Pensilvaniji u SAD od 1999. Gulen odbacuje optužbe.\n- Kao neko koji je trpeo pod nekoliko vojnih udara proteklih nekoliko decenija, posebno je uvredljivo da budem optužen za bilo kakvu vezu sa ovakvim pokušajem. Kategorično odbijam ovakve optužbe - naveo je Gulen.\nGulen je nekadašnji Erdoganov saveznik koji je pomogao turskom predsedniku da njegova verski konzervativna Partija pravde i razvoja dođe na vlast 2002. godine. Međutim, dvojica saveznika uskoro su se razišla, navodno zbog pitanja podele moći i Erdoganovog autoritarnog stila upravljanja. U maju 2016. je Gulenov pokret označen kao teroristička organizacija u Turskoj.\nNakon više od 30 godina razvijanja pokreta Hizmet (u prevodu "služenje") raspolaže sa stotinama fakulteta i hiljadama škola i drugih obrazovnih institucija u preko 100 zemalja sveta, među njima i BiH i Srbiji.\nSVET I turski mediji bruje: Erdogan drag gost Beograda\nPetak 24.02.2017. 20:53\nmuamer Z laze kao cuko , oni imaju u sandzaku 5 skola 7 vrtica , oko 30 KUCA gde se obucavaju za odcepljenje sandzaka od srbije a i uskoro dobijaju i svoju banku kako bi zamaglili svoje finansiranje . neznam sta radi ova vlas al mi se cini vodi u propas . oni su zacrtali sve ispod uzica preko raske do mitrovice bice tursko . oni svrgnuse sekulariste u turskoj da ne srede 200 kilometra zemlje . TURCI - TO JE BOLEST


Klimatske promenre uticale na poljoprivreda Italije – Portal NAŠE SELO\nPosted on October 17, 2021 October 30, 2021 Author Sonja Cvetković\tComment(0)\nZbog klimatskih promena proizvodnja meda u Italiji je u ovoj godini, u odnosu na prošlu, opala za 95 odsto, a u nekim severnim pokrajinama maslinovog ulja je proizvedeno čak 80 manje, piše dnevni list „Il Fato kotidijano“, povodu Svetskog dana ishrane koji se obeležava svake godine 16. oktobra.\nKao posledica klimatskih promena opala je i proizvodnja vina najviše u regiji Toskana, gde je ove godine proizvedeno 25 odsto manje nego prošle godine. Zbog toga što su zimske temperature prošle godine, kalendarski kasnile, u regiji Lazio uništeno je 70 odsto proizvodnje lešnika. Istovremeno zbog visokih letnjih temperatura paradajz je minulog leta preveremeno sazreo, nije bilo moguće sakupiti sav rod iz tehničkih razloga, pa je oko 20 odosto propalo.\nSlično je i sa drugim poljoprivrednim kulturama kao što je prinač, čiji je rod bio 10 odsto niži u odnosu na predhodnu godinu. Italija proizvodi polovinu od ukupnih potreba Evrope. Zbog klimatskih promena drastično je opao i rod voća, pre svega krušaka, breskvi i kajsija. Ove klimatske promene i njihov uticaj na propljoprivrednu proizvodnju Italiju je košstao, u protekloj deceniji, više od 14 milijardi evra.\nZbog geografskog položaja Italije, klimatske promene u su za 20 odsto brže ili više izražene nego drugde, tvrdi predsednica italijanskog ogranka Svetske fondacije za prirodu (WWF), Eva Alesi. Jedna od posledica je da poljoprivrednici u južnim pokrajinama, na Sicilji i Sardiniji naprimer, umesto mediteransakih počinju da uzgajaju egzotično voće i povrće\nTagged italija, klimatske promene, poljoprivreda\nPosted on March 20, 2022 March 25, 2022 Author Sonja Cvetković\nBez odgovornosti, kazni i zakonskih obaveza U Srbiji, pre svega, treba da se unapredi pravni okvir i omogući efikasna primena principa „produžene odgovornosti“ i načela „zagađivač plaća“. Veliki zagađivači na taj način bi bili primorani da plaćaju ekološku taksu za zagađenje Zagađenje vazduha je, prema mišljenju ekoloških i građanskih aktivista, među najvećim ekološkim problemima u […]


SoWireless - Privatni korisnici - Telefonija - VOIP bez numeracije\nRazgovarajte preko kompjutera ili telefona!\nPozivajte sve fiksne i mobilne telefone u svetu!\nOstvarite uštedu, čak i do 90%.\nVoIP je skraćenica od Voice over Internet Protocol i predstavlja tehnologiju za prenos glasa korišćenjem Interneta, umesto preko tradicionalne telefonske mreže. Telekomunikaciona mreža bazirana na IP protokolu je mreža sledeće generacije, koja postaje standard u svetu, a čija je suština u jeftinijem telefoniranju. Preko SOWIreless-a možete pozivati sve fiksne i mobilne telefone u svetu.\nU doba globalizacije i internacionalizacije, povezivanje sa inostranim partnerima postaje strateški značajno, a SOWIreless telefonska usluga upravo u segmentu međunarodnih poziva pruža potpunu isplativost, obzirom da se međunarodni poziv tarifira skoro kao lokalni. SOWIreless telefonska usluga raspoloživa je svima, a namenjena je prvenstveno onima koji imaju potrebu za međunarodnim telefonskim razgovorima.\nSOWIreless telefonska usluga omogućava da se uz minimalna ulaganja ostvari maksimalna ušteda, čak i do 90%. Podjednako je korisna kako za privatne tako i za poslovne korisnike koji žele niže telefonske račune. Na ovaj način SOWIreless vam nudi potpuno unapređenje komunikacije sa svim vašim inostranim poslovnim partnerima, prijateljima i rodbinom.\nPostoji nekoliko načina da koristite SOWIreless telefonsku uslugu. Ono što vam je inicijalno neophodno je:\nširokopojasni pristup Internetu za direktan IP pristup SOWIreless mreži\nPC telefon *program link ka programi(softphone) ukoliko koristite računar, VoIP telefon ili ATA adapter ukoliko nameravate da ne koristite računar\nCene VoIP paketa\nCena je sa obračunatim PDV-om.\nCene razgovora po zonama\nKompletan spisak destinacija i njihov raspored po cenovnim zonama možete videti ovde.\nUkoliko imate dodatna pitanja, stoji vam na raspolaganju naša tehnička podrška.


Predsjednica Republike Srpske i predsjedavajući Predsjedništva BiH razgovarali sa papom Franjom – Predsjednik Republike Srpske | Željka Cvijanović\nPredsjednica Republike Srpske Željka Cvijanović i predsjedavajući Predsjedništva BiH Milorad Dodik razgovarali su danas u Vatikanu sa papom Franjom.\nPredsjednica Republike Srpske izjavila je da je vrlo važan sastanak koji su ona i predsjedavajući Predsjedništva BiH Milorad Dodik danas imali sa papom Franjom u Vatikanu i da nosi najbolje utiske.\n“Posebno sam počastvovana i ponosna na činjenicu da je i papa uputio čestitku i čestitao nam dolazeći Vaskrs i zamolio da prenesemo njegove čestitke vjerujućem narodu u Republici Srpskoj i BiH. I taj vid pažnje i međusobnog razumijevanja postoji”, istakla je predsjednica Cvijanović.\nPredsjednica Republike je rekla da smatra da je važno da je imala priliku da kao predsjednik Republike učestvuje na sastancima sa papom Franjom i državnim sekretarom Vatikana kardinalom Pjetrom Parolinom, ali i da je ohrabrena onim što je čula upravo o tome da se posvećuje pažnja interesima svih etničkih zajednica u BiH.\nPredsjednica Srpske je naglasila da joj je bilo jako važno da je mogla da predstavlja Republiku Srpsku i da je počastvovana što je u delegaciji predsjedavajućeg Predsjedništva BiH.\n“Ova posjeta je mnogo važna zato što ono što se dešava u Vatikanu prate svi”, navela je predsjednica Republike Srpske.\nPredsjednica Cvijanović je navela da su u Vatikanu zainteresovani za situaciju u vezi sa Izbornim zakonom i statusom hrvatske, odnosno katoličke populacije u BiH, što je sasvim razumljivo, ali da je u svemu vidjela dodatnu dimenziju da se razgovara ravnopravno sa svima i da se uvažava Republika Srpska i na ovaj način.\nPredsjednica Srpske je potvrdila da papa i Vatikan dobro poznaju stanje u BiH.\n“Posebno kada razgovarate sa državnim sekretarom, tu nemate nikavih dilema, sve od ugovora koji reguliše odnose između Katoličke crkve i BiH do svih drugih stvari operativnog karaktera, ali i političkog karaktera kao što je Izborni zakon, potreba da se obezbijedi potpuna ravnopravnost, i mnoge druge stvari sa kojima smo suočeni”, dodala je predsjednica Cvijanović.


Potpisan sporazum o saradnji između opštine Apatin i Regionalne privredne komore Sombor - www.025.rs\nwww.025.rs / APATIN / DRUŠTVO / Potpisan sporazum o saradnji između opštine Apatin i Regionalne privredne komore Sombor\nPredsednik opštine Apatin Milan Škrbić i predsednik Regionalne privredne komore Sombor, Zoran Bulatović danas su zvanično potpisali document o međuosobnoj saradnji kojom će obe strane pokušati da stvore što bolje uslove za rad privrednika u Zapadno-bačkom okrugu.\nBulatović je rekao da je saradnja na nekom nivou postojala i ranije ali da će ovakvi sporazumi dodatno unaprediti međusobne odnose RKP Sombor i opštine Apatin.\n-Reforma komore je startovala 1.januara 2017. godine gde se nizom novih usluga i pristupa omogućava privrednicima da lakše posluju.\nPored ove saradnje sa opštinom upućujem apel privrednicima da se uključe maksimalno u rad RPK Sombor jer smo mi servis koji radi za njih – izjavio je Bulatović.\nMilan Škrbić je podržao inicijativu vlade Srbije da se saradnja sa Privrednom komorom intezivira, jer su oni svojevremeno bili nosioci svih inicijativa privrednika.\n– U prilog saradnje lokalnih samouprava sa Privrednim komorama govori i Dunavski biznis forum na kome će jedna od tema biti vezana za to da u budućnosti Privredne komore treba da budu ekonomski servis modern diplomatije –rekao je Škrbić.\nTags: Milan Škrbić, opština apatin, PKS RPK Sombor, potpisivanje ugovora, zoran bulatović\nObaveštenje za potrošače u ulici Stanka Opsenice\nRekonstrukcija ograde na Velikom pravoslavnom groblju


TotalCar.rs » Mazda CX-5 dobila nagradu za bezbednost\nMazda CX-5 dobila nagradu za bezbednost\nBezbednost, Mazda, Nagrada, novo\n0 komentara 7807 pregleda\nMazdin model nove generacije “CX-5” ocenjen je najvišom ocenom za bezbednost od strane evropske organizacije “Euro NCAP”, saopštila je ta kompanija.\nTaj terenac je, kako je navedeno, sada i zvanično jedan od najbezbednijih automobila na svetu, s obzirom da je dobio najviše ocene u svim kategorijama bezbednosti.\nPosle modela “6” i “3” terenac “CX-5” je treći Mazdin model koji je osvojio pet zvezdica na testu “Euro NCAP”.\n“CX-5” je prvi u novoj generaciji Mazdinih modela koji je opremljen inovativnom SKYACTIV karoserijom.\nRolls-Royce predstavio specijalno Wraith St. James izdanje\nOpoziv Mazde6 zbog problema sa upravljanjem


Kao veliki košarkaški talenat, Jasmina Perazić 1979. godine, sa 19 godina odlazi u SAD, gde je sa velikim uspehom igrala na Univerzitetu Merilend. U četiri neverovatne sezone na Merilendu, gde je kasnije radila i kao trener, Jasmina Perazić je dva puta bila izabrana među 12 najbojih košarkašica SAD i bila učesnik Ol-Star utakmica.\nMerilendom je stizala i do finalanog turnira NCAA šampionata (1982. godine), a na tom turniru Jasmina i njene saigračice zaustavljene su u polufinalu. Mnogo godina kasnije u jednom razgovoru sa novinarima, Jasmina se podsetila svog odlaska u Ameriku: “Iako u početku sve to nije bilo ni nalik onom što sam očekivala a bilo je jako teško za jednu 19-godišnju devojku koja je napustila roditeljski dom, odlučila sam da istrajem. Iskreno, moj cilj bio je da se dokažem kao najbolja igračica Amerike a pre nego što sam tamo stigla, bila sam ubeđena da niko na svetu nije bolji od mene. Međutim, kada sam došla na Merilend, shvatila sam da nisam najbolja ni u mojoj ekipi a da ne govorim o nečemu više.”\nJasmina Perazić je sigurno jedna od najboljih košarkašica na ovim prostorima, plenila je igrom na terenu, predvodila reprezentaciju Jugoslavije do velikih uspeha i na najbolji način reprezentovala svoju zemlju u svetu. Čini se da u javnosti nikada nije dobijala prostor koji je zasluživala, ali to ne umanjuje ljudsku veličinu i igrački kvalitet koji je svrstavaju u legende jugoslovenske košarke.


Privremeni prekid vatre u Ukrajini\nPripadnici separatističkih snaga na istoku Ukrajini\nProruski separatisti najavili su posle razgovora sa predstavnicima ukrajinske vlade u Donjecku da će do petka poštovati prekid vatre\nJedan od lidera proruskih separatista, Aleksander Borodaj, saopštio je da će pripadnici proruskih snaga poštovati jednostrani prekid vatre, koji je ukrajinski predsednik Petro Porošenko proglasio prošle nedelje u okviru šireg mirovnog plana.\nBorodaj je to saopštio u Donjecku, gde su danas počeli razgovori separatističkih lidera i predstavnika ukrajinske vlade. Premijer samoproklamovane Narodne republike Donjeck je dodao da će separatisti poštovati primirje do petka, do kada je i vlada proglasila prekid vatre. Takođe je najavio da će separatisti nastaviti da učestvuju u razgovorima o okončanju krize.\nNa razgovorima u Donjecku, između ostalih, učestvuju bivši ukrajinski predsednik Leonid Kučma, ruski ambasador u Ukrajini Mihail Zurabov i Viktor Medvedčuk, predsedavajući proruske političke organizacije "Ukrajinski izbor" i bliski saradnik ruskog predsednika Vladimira Putina. Sastanku prisustvuju i predstavnici separatističke Narodne republike Lugansk i OEBS-a. Bivši predsednik Kučma u razgovorima predstavlja aktuelnog predsednika Porošenka.\nO ukrajinskoj krizi danas su telefonom razgovarali američki i ruski predsednik Barak Obama i Vladimir Putin. Iz Bele kuće je saopšteno da je Obama ponovo pozvao Putina da podrži mir, umesto što dozvoljava prebacivanje oružja i materijala preko granice i nastavlja da podržava ekstremiste i separatiste koji dalje destabilizuju situaciju u Ukrajini. "Rusija će se suočiti sa dodatnim posledicama ukoliko ne preduzme konkretne mene na deskalaciji situacije", rekao je portparol Džoš Ernest i dodao da Sjedinjene Države veruju da je pronalaženje diplomatskog rešenja i dalje moguće. U saopštenju Kremlja se navodi da je ruski lider naglasio da je neophodan stvaran prestanak neprijateljstava i početak direktnih pregovora sukobljenih strana.


Velika Britanija: Tesco prošle godine ostvario skoro milijardu eura dobiti - InStore.ba\nHome SVJETSKE Velika Britanija: Tesco prošle godine ostvario skoro milijardu eura dobiti\nBritanski maloprodajni lanac Tesco ostvario je dobit od 825 miliona funti (951 milion eura) u poslovnoj 2019-2020, koja se završila krajem februara. Rezultat u godini koju je obilježila pandemija COVID-19 smanjio se za oko 20 procenata u poređenju sa prethodnom godinom, objavio je prodavac na svojoj web stranici.\nNe računajući jednokratne uticaje i amortizaciju, operativni profit Grupe opao je za 28 procenata na godišnjem nivou, na 1,8 milijardi funti. Prihod od prodaje grupe porastao je za 7,1 posto na godišnjem nivou, na 53,4 milijarde funti. Online prodaja samo u Velikoj Britaniji porasla je 77 odsto – na 6,3 milijarde funti.\n”Pandemija još nije gotova, ali nalazimo se u dobroj poziciji da nastavimo koristeći zamah u našoj industriji”, prokomentarisao je poslovni rezultat generalni direktor Ken Murphy. Dodao je da je Tesco udvostručio obim online prodaje i da gradi digitalnu potrošačku platformu, a prenosi francuska novinska agencija AFP.\nDa podsjetimo, po izbijanju pandemije u martu prošle godine, Tesco je sklopio sporazum sa tajlandskim konglomeratom CP Group o prodaji prodavnica na Tajlandu i u Maleziji za osam milijardi funti. Ovo je smanjilo dug i olakšalo grupi, tako da može više da se fokusira na domaće i irsko tržište, kao i na poslovanje u centralnoj Evropi.\nPrevious articleSAD: Walmart u kampanji očuvanja pčela\nNext articleAnaliza: Oglašavanje maslaca i margarina u lecima trgovačkih lanaca


Podgorica: Beograd da ispoštuje obaveze u slučaju B.Milić\nTanjug 18. avgusta 2019. 18:19\nPODGORICA – Crnogorsko Ministarstvo spoljnih poslova saopštilo je da očekuje od Srbije da u duhu dobre prakse koje se Crna Gora pridržava ispoštuje obaveze u slučaju Branke Milić, osuđene na tri godine zatvora u zbog pokušaja terorizma.\nJedna od osuđenih u slučaju pokušaj terorizma na dan parlamentarnih izbora u Crnoj Gori 16. oktobra 2016, Branka Milić, koju je Viši sud osudio na tri godine zatvora, još se nalazi u ambasadi Srbije u Podgorici, prenosi TVCG.\nOna se u ambasadi nalazi od 23. novembra 2018, kada je nezadovoljna postupanjem sudskog veća Višeg suda u Podgorici napustila suđenje i „preselila se“ u ovo diplomatsko predstavništvo.\n„Pitanje Branke Milić predstavlja jednu od nerealizovanih obaveza Srbije u odnosu na pravne postupke između dve države. Ono je prisutno u svim diplomatskih komunikacijama prilikom susreta na različitim nivoima. Ministarstvo spoljnih poslova preduzima sve radnje koje mu stoje na raspolaganju, a od nadležnih organa Srbije očekujemo postupanje u skladu sa ranijim zahtevima, u duhu dobre prakse koje se Crna Gora pridržava“, saopštili su TVCG iz Ministarstva.\nMilić je, kako prenosi RTCG, mesecima nedostupna nadležnim organima Crne Gore, koji od novembra prošle godine čekaju odgovor Srbije na zahtev da im se omogući ulazak u prostorije ambasade.\nI dok su iz Ministarstva spoljnih poslova za RTCG kazali da je pitanje Branke Milić jedno od nerealizovanih obaveza Srbije, RTCG navodi da od srpskog Ministarstva spoljnih poslova, u odnosu na slučaj Milićeve, nije dobila odgovor od februara ove godine.\nCrnogorsko Ministarstvo spoljnih poslova 29. novembra prošle godine uručilo je ambasadoru Srbije notu sa zahtevom da se omogući ulazak nadležnih organa Crne Gore u prostorije ambasade.\nU Beograd stiže „najbliži Tuđmanov saradnik, musliman s velikim…\nNapadnut službenik obezbeđenja Ambasade Srbije u Sarajevu\nVečernji list: Da li ce Vučić biti pozvan na inauguraciju Milanovića\nGrabar Kitarović još nije odlucila šta posle Pantovčaka\nAdvokat: Sporne odredbe zakona proglasiti neustavnim\nCG: Još jedna optužnica protiv Duška Kneževića\nSpomen područje Jasenovac posetilo više od 16 hiljada osoba\nTurska donira 30 miiona evra BiH za vojnu opremu\nPotvrđena optužnica protiv ex ministra Mektića i drugih\nŠeparović: Nećemo se mešati gde će biti inauguracija\nProdajem tri mačke: dve različite i jednu istu.


Predsjednik SP-a Petar Đokić izjavio je da je kretanje partija vladajuće koalicije u Republici Srpskoj o prenesenim nadležnostima isključivo u skladu sa legalnim i legitimnim pravnim propisima, a to je Dejtonskim sporazumom i njegov aneks vezan za Ustav BiH i Ustav Srpske.\nĐokić je poslije sastanka lidera partija vladajuće koalicije ukazao da je značajno i to što je između dva ovakva sastanka bilo dosta političko-diplomatskih aktivnosti na osnovu kojih je izgrađeno dodatno razumjevanje za nastalu situaciju.\n"Mi nismo ni tvorci krize ni njeni proizvođači, nego borci za legalne i legitimne interese koje moramo da branimo i ostvarimo kao predstavnici naroda i Srpske", naglasio je Đokić u izjavi novinarima u Banjaluci.\nOn je naveo da će u tom pravcu nastaviti djelovati bez namjere izazivanja dubljeg konflikta u BiH ili onog što dolazi iz Sarajeva da je ova aktivnost koja vodi nestabilnosti i koja bi trebalo da bude završena ratom.\nOn je istakao da nikom ne pada na pamet niti je moguće da ovdje bude rata, već da se radi o legalnoj i legitimnoj političkoj borbi sa argumentima koji su na strani Srpske i koji su najvećim djelom nastali nakon dugogodišnjeg, nekada surovog i brutalnog, djelovanja visokih predstavnika i Ustavnog suda BiH.


Jasmina Beganović 19 novembar 2018\nU otvorenom postupku javne nabavke za čišćenje i održavanje puteva tokom zimskih meseci na teritoriji više putnih pravaca u opštini Prijepolje, ukupno su pristigle tri ponude a radovi su, po partijama, dodeljeni preduzećima: „Labud – plus“, „Trgošped“ i „Ginko plus“ iz Prijepolja.\nPreduzeće „Labud plus“ će tokom zimskih meseci čistiti sneg na putnim pravcima: Prijepolje – Zalug, Prijepolje – Raišnjevo – Ivanje, Kolovrat – Seljašnica – Rikavci i Lazarevića kuća – Vinicka. Vrednost ugovorenih radova je 2.167.000,00 dinara.\nČišćenje putnih pravaca: Jabuka – Babine(do ambulante i škole u G. Babinama), Bare – Križevine – Kamena Gora, Begov most – Bjelobabe povereno je preduzeću „Trgošped“, a vrednost ovih radova iznosi 3.080.000,00 dinara.\nPreduzeće „Ginko – plus“ čistiće i održavati putni pravac Kaćevo – Milošev Do – Karaula – Aljinovići a vrednost ugovorenih radova je 815.760,00 dinara.\nPreduzeća sa kojima je Opština sklopila ugovore su se obavezala da će u hitnim slučajevima i po nalogu nadzora, obavljaju i druge usluge vezane za održavanje putnih pravaca na teritoriji opštine.\nPročitano 551 puta\tPoslednji put izmenjeno 19 novembar 2018


Bojana u četvrtfinalu, ne i Vesna\n– September 24, 2013Posted in: ITF/CH\nU drugom kolu turnira serije 125k u kineskom Ningbou, Bojana Jovanovski je prošla u četvrtfinale, ali ne i Vesna Dolonc.\nŠahar Per je predala meč bez borbe, tako da je Bojana na taj način prošla u četvrtfinale. Bojana je postavljena za prvog nosioca na turniru i dobrim rezultatom bi mogla da se vrati u top 40. Za plasman u polufinale, Bojana će igrati protiv Ane Karoline Šmidlove iz Slovačke.\nSlovakinja je prosto deklasirala našu Vesnu Dolonc, prepustivši joj samo jedan gem, i to posle 11-0 u gemovima, za konačnih 6-0, 6-1, posle samo 65 minuta igre. Vesna nije iskoristila dve brejk lopte koje je imala, dok je Slovakinja iskoristila šest iz jedanaest pokušaja, što je bilo dovoljno za ovako ubedljivu pobedu.\nOvo će biti prvi susret Bojane i Ane Karoline, a pobeda i plasman u polufinale vrede 85 poena.\nPosted September 24, 2013 at 12:23 PM\nPrema nezvanicnim informacijama Vesna se povredila ali nije htela da preda sto je rezultiralo ovim rezultatom.\nPosted September 24, 2013 at 12:37 PM\nSteta za Vesnu, nikako da joj se sklope sve kockice. Kad je bila zdrava, forma je bila losa, a sada kada je u solidnoj formi povredjuje se. Uskoro joj sledi i Moskva, gde brani ogroman broj poena što bi moglo da je košta glavnog žreba AO ako ne odbrani.


SREĆAN DAN OSLOBOĐENJA - Trebinje obilježava 98. godišnjicu od SLOBODE u Prvom svjetskom ratu | Trebinje Live\nSREĆAN DAN OSLOBOĐENJA - Trebinje obilježava 98. godišnjicu od SLOBODE u Prvom svjetskom ratu\nU Trebinju i Hercegovini su se tokom Prvog svjetskog rata dogodili veliki zločini i agresija, gdje je nad narodom izvršena velika žrtva, koji se na kraju, ipak, izborio za slobodu o kojoj je dugo sanjao i maštao, poručio je gradonačelnik Luka Petrović na svečanoj sjednici Skupštine grada povodom obilježavanja 13. novembra - Dana oslobođenja Trebinja u Velikom ratu.\nOn je, obraćajući se predstavnicima vjerskog, društvenog i političkog života grada, poručio da je ključna riječ za Prvi svjetski rat - žrtva, jer su velike sile jedan čitav narod bacile na štit i od njega i njegovih rovova napravile žrtvenik.\n"Pobjedničke srpske divizije narod je u Trebinju dočekao kao istinske oslobodioce. Po ulasku Timočke divizije, grad je ubrzo osjetio i okusio slobodu i pravdu i uz njih jedan osjećaj sigurnosti, jer više nije bilo austrijskih felbefela, domaćih šuckora i komita iz susjedstva", kazao je Petrović.\nDan kada je Trebinje oslobođeno u Velikom ratu prije 98 godina, Petrović je okarakterisao kao memorijalni datum i sjećanje na teške dane, ali ne samo zbog velikih žrtava, već i zbog novih percepcija na ratna zbivanja od 1914. do 1918. godine koja na ovom prostoru ponovo dobijaju fokus i značaj.\nOn je podsjetio da je veliki broj časnih i hrabrih Trebinjaca ratovalo na dalekim svjetskim frontovima, ali ne zato što su željeli, već zato što su bili silom regrutovani.\n"I oni koji su stradali u velikim borbama pod tuđom zastavom i oni koji su u Trebinju i Hercegovini bili nevine žrtve - dijelili su istu sudbinu", napomenuo je novoizabrani gradonačelnik Trebinja, dodajući da dugo očekivana sloboda nikome u ovim krajevima nije bila apstrakcija, već stanje koje je narod vijekovima sanjao, maštao i prizivao.\nTokom obilježavanja stogodišnjice od početka Prvog svjetskog rata, naveo je Petrović, grad Trebinje se aktivno uključio u obilježavanje koje je izraženo novim spomenicima i nizom kulturnih manifestacija, a koja imaju za cilj da podsjete ne samo na stradanje rodoljuba, "već i na sve učestalije tendencije da se srpski narod nanovo optuži kako bi se izravnali stari računi i postigli novi ciljevi".\nGradonačelnik Trebinja je kazao da tačan broj žrtava Velikog rata nije precizno utvrđen, ali da je srpski narod ponovo bio žrtva i to samo 23 godine poslije završetka prvog velikog svjetskog sukoba.\n"Poslije Drugog svjetskog rata, u slobodi i miru poživjeli smo pola vijeka. Trebinje se gradilo i mnogi su nam pozavidjeli. A onda su oni koji odlučuju i o sudbini ljudi i planete razbili sve naše granične međe i jugoslovenske narode zavadili do onog nivoa koji niti nudi, niti omogućuje miran život", rekao je Petrović.\nOn je pozvao sve prisutne da zaobiđu politiku ličnih interesa, i da kolektivni interes bude ispred svih za dobrobot građana i Trebinja, a da se, jedino, mogu suprotstavljati jedni drugima kroz upornost i rad koji nude ostvarivanje ciljeva na lokalnom nivou.\nGovoreći o trenutnoj situaciji u Gradskoj upravi i preduzećima i ustanovama grada, Petrović je rekao da će u narednom periodu biti predočeni ekonomski i administrativni izvještaji, kao i da će uskoro pred građane izaći sa realnim planom šta će se raditi u naredne četiri godine.\n"Osnovnu strategiju građanima smo prezentovali, kroz platformu, ali se nismo nadali nekim postizbornim udarima, kao što je zapošljavanje bez ikakvih razumnih kriterijuma. Preglomazan administrativni aparat za nas je najbolniji, ali i to ćemo riješiti jer to od nas očekuju građani", kazao je Petrović.\nGradonačelnik je precizirao da je veliki broj porodica u kojima niko ne radi, što će imati za posljedicu da se utvrde novi parametri i prioriteti za socijalnu problematiku.\n"Socijalni parametar je ispred ekonomskog, jer ugrožene kategorije stanovništva ne mogu da čekaju pozitivne trendove u ekonomiji. One ruku pomoći traže odmah i mi im je moramo pružiti što prije", naglasio je Petrović, dodajući da razvojni okvir Trebinja počiva na tri osnovna stuba bez kojih je grad bio u protekle četiri godine i to: preduzetničke djelatnosti, lokalni i regionalni nosioci razvoja i Vlada Republike Srpske sa svojim javnim preduzećima i agencijama.\nU narednom periodu, kako je kazao, u fokusu nove administracije biće agrar, kultura, turizam, ekonomski razvoj, obrazovanje, komunalna infrastruktura, kapitalne investicije, mladi i sport.\nSvečanoj sjednici, između ostalih, prisustvovali su Njegovo preosveštenstvo vladika zahumsko-hercegovački i primorski Grigorije, odbornici prethodnog i novog saziva Skupštine grada, direktori lokalnih i javnih preduzeća, ugledni gosti.\nPoslije svečane sjednice delegacija grada predvođena gradonačelnikom Lukom Petrovićem, predsjednikom Skupštine Slobodanom Prtilom i potpredsjednikom parlamenta Milkom Butulijom položila je cvijeće na Spomenik oslobodiocima Trebinja na Trgu slobode.\nPrethodno, vijenci su položeni na Spomenik borcima palim u borbi protiv fašizma, Spomenik braniocima Trebinja od 1991. do 1996. godine, spomen sobu u kasarni, spomenike u Gorici, Veličanima, Orovcu, Klobucima, te na spomenike vojvodama Luki Vukaloviću i Nedeljku Vidakoviću.


NEĆE DA KAŽE OD KOGA JE POKLON Američka starleta dobila automobil vredan 270.000 dolara\nBlek Čajna pohvalila se na društvenim mrežama skupocenim autom marke Ferari, koji je dobila za rođendan. Mnogi se pitaju ko stoji iza ovog poklona, dok starleta mudro ćuti.\nSeksepilna američka rijaliti zvezda Blek Čajna proslavila je juče 29. rođendan, a brojni fanovi su joj na društvenim mrežama uputili čestitke.\nOna se pohvalila skupocenim poklonom koji je dobila od osobe nepoznate javnosti i za sada ne želi da otkriva njen identitet.\nFerari 488 Spajder crvene boje isporulen joj je sa velikom mašnom, a njegova vrednost je više od 270.000 američkih dolara.\nFotografisala je auto iz svakog ugla, a čak je i njen sin King Kairo imao prilike da pozira u njemu.


Vulin: Izručenje Marovića zavisi od nadležnih sudova Srbije | MINA\nNaslovnica Glavna vijest Vulin: Izručenje Marovića zavisi od nadležnih sudova Srbije\nVulin: Izručenje Marovića zavisi od nadležnih sudova Srbije\nPodgorica, (MINA) – Ministar unutrašnjih poslova Srbije Aleksandar Vulin rekao je da ne zavisi od policije da li će bivši funkcioner Demokratske partije socijalista Svetozar Marović biti izručen Crnoj Gori, već od ishoda postupka pred nadležnim sudovima te države.\nKako prenosi Tanjug, Vulin je reagovao povodom najnovijeg zahtjeva predsjednika Skupštine Crne Gore Alekse Bečića da Srbija izruči Marovića\n“Ako Bečić misli da je takozvano Kosovo država, neka to otvoreno kaže i objasni Srbima u Crnoj Gori, a ne da se sakriva iza priče o stavu međunarodne zajednice. I Rusija i Kina su međunarodna zajednica, pa Bečić ne kaže da će uvažiti njihov stav da takozvano Kosovo nije država”, istakao je Vulin, saopštilo je Ministarstvo unutrašnjih poslova Srbije.\nVulin je ukazao da Srbi na Kosovu moraju da prežive i ne smijuju da dopuste da se o njima odlučuje bez njih, dodajući da bi Bečić to znao da je bar jednom obišao Srbe na prostoru Kosovu, “umjesto što pravda priznanje takozvanog Kosova”.\n“Sa pokojnim mitropolitom crnogorsko-primorskim Amfilohijem sam se i slagao i nijesam, ali obojica smo mislili da je Srbija majka svih Srba i da im duguje zaštitu, da takozvano Kosovo nije država i da u Srebrenici nije bilo genocida”, rekao je Vulin.\nPrema njegovim riječima, to su posljednji put jedan drugom ponovili u manastiru Morača na pomenu ubijenom Pavlu Bulatoviću.\nVulin je dodao da Bečić “ne razumije da politika nije razgovor o modi, već javna djelatnost, u kojoj se svađate i mirite, ali se okupljate oko ideja i principa”,


PODRŠKA REFORMI PRAVOSUĐA, Vijeće EU: U Bosni i Hercegovini kontinuirana politika ćorsokaka\nVijeće EU podržao je dijalog o reformi pravosuđa u BiH i "rekonfiguraciji" OHR-a te pozvalo lidere da odmah formiraju Vijeće ministara BiH.\nVijeće EU pozvalo je političke lidere u BiH da oforme Vijeće ministara BiH kako bi pristupili reformama neophodnim za kvalitativni pomak prema EU, da budu "svjesni svoje odgovornosti" i da "razviju zajedničku viziju budućnosti zemlje".\nMinistri vanjskih poslova zemalja EU izrazili su ozbiljnu zabrinutost jer u BiH preovladava "kontinuirana politika ćorsokaka", što, kako se navodi u zaključcima, sprečava normalno funkcionisanje države i provođenje reformi koje vode zemlju ka EU.\nVijeće ministara EU očekuje nastavak dijaloga sa međunarodnom zajednicom o "smanjenju o mogućem izmiještanju OHR-a, u odgovarajućoj formi". Vijeće je, istovremeno, pozvalo BiH da ispuni "najvažnije ciljeve i uslove neophodne za zatvaranje OHR-a".\nObjavljeno: Tue, 06/12/2011 - 09:40


Sa sednice SO Gračanica (Foto OG)\nDanas je oržana peta redovna sednica SO Gračanica, a najviše polemike među odbornicima izazvala je rasprava o usvajanju liste dobitnika stanova na Padalištu i u Lapljem Selu.\nPredlog odluke obrazložio je zamenik gradonačelnika opštine Gračanica Nebojša Milovanović koji je kazao da je ceo proces oko dodele stanova tekao transparentno te da je odmah po završetku odluke komisije formirana lista dobitnika koja je objavljena na opštinskom sajtu.\nNakon toga, prema rečima Milovanovića, žalbena komisija zasedala je šest puta i razmatrala svaki slučaj pojedinačno.\nPredlog odluke o usvajanju liste dobitnika stanova u Lapljem Selu i na Padalištu usvojen je većinom glasova.\nNa sednici je između ostalog, bilo reči i o predlogu cenovnika i participacija za usluge Laboratorijsko - dijagnostičkog centra, na predlog direktora Odeljenja za zdravstvo, socijalnu i porodičnu zaštitu Ivice Micića.


Berlin, protest protiv sporazuma EU-SAD\nAktuelno / Štampa / Berlin, protest protiv sporazuma EU-SAD\nObjavljeno 20.01.2014. na RTS\nDatum: 20.01.2014.Izvor: RTS\nOko 30.000 ljudi protestovalo u Berlinu protiv sporazuma o slobodnoj trgovini EU i SAD\nOko 30.000 ljudi protestovalo u Berlinu protiv sporazuma o slobodnoj trgovini EU i SAD. Demonstranti upozoravaju da bi se tako na evropskom tržištu mogla naći genetski modifikovana hrana, koju većina, tvrde, ne želi da konzumira.\nU Berlinu je oko 30.000 ljudi protestovalo protiv sklapanja sporazuma o slobodnoj trgovine Evropske unije i Sjedinjenih Američkih Država koji, kako se veruje, može da ugrozi evropske poljoprivrednike i potrošače.\nProtesti su organizovani tokom Sajma poljoprivrede, koji do 26. januara traje u Berlinu i okuplja više od 70 zemalja, a jedan od zahteva demonstranata je da se učini sve kako bi poljoprivredna proizvodnja manje ugrožavala prirodnu okolinu.\n\_“Oni koji dozvoljavaju masovno gajenje, koji se oslanjaju na slobodnu trgovinu i maštaju o tome da dozvole upotrebu genetski modifikovane hrane, izneverili su poljoprivrednike i čine sve protiv interesa potrošača, životinja i okoline\_“, navodi se u saopštenju jednog od organizatora protesta Johana Frica.\nSkup je organizovalo stotinak organizacia i asocijacija za zaštitu prirodne okoline i međunarodna organizacija za borbu protiv globalizacije ATTAC.\nMeđu zahtevima demonstranata su i obezbeđivanje kvalitetnije hrane, podrška mladim poljoprivrednicima, proizvodnja bio hrane i iskorenjivanje gladi u svetu.\nOrganizatori skupa tvrde da će, u slučaju da se postigne dogovor EU-SAD o slobodnoj trgovini, na evropskom tržištu biti genetski modifikovana hrana, što kako navode, većina ljudi nikako ne želi da konzumira.\nPratite vesti, literaturu, pravilnike, seminare i forum prehrambene industrije (trenutno članova: 36.460).\nTehnologija hrane ima 36.460 registrovanih članova.


Centar Novog Sada u novom ruhu (FOTO) | Luftika\nOvaj tender je usledio nekoliko meseci nakon arhitektonskog konkursa koji se bavio istom temom.\nU konkursu se navodi da projektant treba da isplanira popločavanje, ozelenjavanje i uređenje javne rasvete i elemanata urbanog mobilijara kao što su klupe, kante i slično, kao i da isprojektuje uređenje sabraćajnih tokova za prolazak kola, biciklista i pešaka, uz koridore za službe snabdevanja, vozila komunalnih i hitnih službi.\nTenderom je obuhvaćen prostor od 6,82 hektara u koji spadaju Pozorišni trg, Uspenska ulica, prolaz do planiranog polukružnog trga na mestu sadašnje montažne garaže iza SNP-a, planirani polukružni trg i Prolaz Miloša Hadžića, plato ispred starog bioskopa JNA (sada dvorište banke), deo Njegoševe ulice, Trg slobode, Ulica Modene, deo Ulice Ilije Ognjanovića, Ulica Kralja Aleksandra i prolaz uz Menratovu palatu.\nU pitanju su površine u pešačkoj zoni Novog Sada koje nisu behatonirane kada je pre više od deset godina rekonstruisan deo centra.\nU konkursnoj dokumentaciji UGZI nije obavezao projektanta da koristi nagrađene radove sa urbanističko-arhitektonskog konkursa iz juna ove godine, već je samo naveo da se oni mogu koristiti u celosti ili u delovima.\nPodsetimo da je u tim radovima skoro potpuno behatoniran centar Novog Sada i uklonjeno i ono malo zelenila koje sad postoji.\nZa sada nema informacija kada bi usledilo i koliko bi moglo da košta parterno uređenje prostora koji će se sada projektovati, mada se iz ranijih izjava gradskih čelnika može naslutiti da će se sve raditi fazno, u nekoliko godina.\nTako, na primer, garaža iza SNP-a neće biti uklonjena za izgradnju polukružnog trga sve dok se ne sagradi garaža u Šafarikovoj.\noznakearhitektura Novi Sad centar novog sada novi sad urbanizam i arhitektura novi sad


Stefanović: Ubistvo policajca pokazuje koliko je težak posao koji svakodnevno obavljaju policijski službenici\nPotpredsednik Vlade Republike Srbije i ministar unutrašnjih poslova dr Nebojša Stefanović izjavio je danas da ubistvo policajca Srđana Petrovića pokazuje koliko je težak posao koji svakodnevno obavljaju policijski službenici i dodao da će MUP učiniti sve što može kako bi pomogao porodici nastradalog policajca.\n„Ovaj tragičan događaj pokazuje koliko je težak posao koji obavljaju policijski službenici i koliko odricanja ova profesija nosi sa sobom, kao i koliko često imamo događaje u kojima su im životi ugroženi“, istakao je Stefanović.\nMinistar je naglasio da je veoma važno da građani Republike Srbije znaju da policajci svakodnevno rizikuju svoje živote obavljajući svoje aktivnosti i koliko se svakodnevno bore da oni budu bezbedni i sigurni, da naša deca budu slobodna, da Srbija bude mirna i stabilna.\n„Zbog toga želim još jednom da istaknem svu posvećenost koju će Vlada Republike Srbije imati na unapređenju položaja i standarda, kao i opremanja i obučenosti policijskih službenika“, rekao je Stefanović.\nMinistar je ukazao da je ovaj užasan događaj dvoje divne dece ostavio bez oca, ženu bez supruga.\n„Ministarstvo unutrašnjih poslova će učiniti sve što je u našoj moći da pomogne porodici i da ovaj težak gubitak i tragediju ublaži na svaki mogući način, iako znamo da ne postoji ništa što oca porodice može da zameni“, naveo je Stefanović.\nMinistar je podsetio da je tokom prethodne noći na teritoriji Policijske uprave u Požarevcu ubijen policajac Srđan Petrović.\n„Policajca Petrovića ubio je Dobrivoje Živković, koji je na njega pucao bez ikakvog povoda iz automatske puške. Policijski službenici SAJ-a došli su na lice mesta i posle opsade koja je trajala čitave noći, nisu uspeli da stupe u komunikaciju sa Živkovićem. Ušli su u kuću i nakon njegovog pokušaja da otvori vatru na pripadnike SAJ-a on je lišen života“, rekao je Stefanović.